*Қазақстан Республикасының*

*Стратегиялық даму жоспарына,
мемлекеттік бағдарламаларға,*

*мемлекеттік органдардың стратегиялық жоспарларына және*

*аумақтарды дамыту бағдарламаларына мониторинг жүргізу*

*жөніндегі әдістемеге*

*3-қосымша*

**Қазақстан Республикасының Ұлттық Банкі Төрағасының**

***2018 жылғы 6 қарашадағы № 438 бұйрығымен бекітілген***

**Қазақстан Республикасы Ұлттық Банкінің 2017-2021 жылдарға арналған**

**стратегиялық жоспарының іске асырылуы туралы**

**есеп**

*Есеп кезеңі:* ***2019 жыл***

**1. Тәуекелдерді басқаруға талдау**

| ***Ықтимал тәуекелдің*** ***атауы***  | ***Тәуекелдерді басқару жөніндегі жоспарланған іс-шаралар***  | ***Тәуекелдерді басқару жөніндегі іс-шараларды нақты орындау***  | ***Ескертпе*** ***(орындалғаны/орындалмағаны туралы ақпарат)*** |
| --- | --- | --- | --- |
| 1 | 2 | 3 | 4 |
| **1-стратегиялық бағыт.** Баға тұрақтылығын қамтамасыз ету |
| **1.1-мақсат.** Мемлекеттің ақша-кредит саясатын әзірлеу және жүргізу. Инфляцияны нысаналы дәлізде ұстап тұру |
| Бүкіл ортамерзімді кезең бойы мұнайдың бағасын төмендету қысқамерзімді кезеңде теңгенің әлсіреуіне және инфляцияның өсуіне алып келеді. | Тежейтін ақша-кредит саясатын жүргізу. | 2019 жылы Brent маркалы мұнайдың бағасы орташа алғанда бір баррель үшін 64,2 АҚШ доллары деңгейінде қалыптасты, бұл Ұлттық Банктің базалық сценарийіне сәйкес келеді.Бағалар 2019 жылғы тамызда бір баррель үшін 60 АҚШ доллары деңгейінен төмен түсе бастады. Осыған байланысты инфляцияға жоғары қысым көрсететін жоғарыда сипатталған бірқатар факторлардың ықпалы аясында базалық мөлшерлеме 9,25%-ға дейін көтерілді және осы деңгейде жылдың соңына дейін сақталды.2019 жылдың қорытындылары бойынша ақша-кредит талаптары әлсіз тежегіш ретінде бағаланады, бұл төлем балансының ағымдағы шотының кеңейіп жатқан тапшылығының инфляциялық және бағамдық күтулеріне тигізетін әсерді шектеу бойынша алдын алу шараларын қабылдау қажеттілігімен негізделген. |  |
| Қазақстан экономикасының неғұрлым баяу қалпына келуі, оның ішінде мұнай бағасының тұрақтануы жағдайында ішкі сұраныстың баяу қалпына келтірілуі есебінен, инфляцияның төмендеуіне алып келеді. | Ынталандыратын ақша-кредит саясатын жүргізу. | Базалық мөлшерлеменің деңгейі экономикада қалыптасып отырған үрдістерге және қаржы секторындағы ахуалға, оның ішінде бақыланып отырған инфляциялық процестерге сәйкес келді. |  |
| **2-стратегиялық бағыт.** Қаржылық тұрақтылықты қамтамасыз ету |
| **2.1-мақсат.** Банк секторының қаржылық орнықтылығын және бәсекеге қабілеттілігін арттыру |
| Әлемдік тауар нарықтарындағы баға тұрақсыздығы жағдайы. | Банк секторының тәуекелдерін анықтау және бағалау мақсатында банк секторы субъектілерін стресс-тестілеу арқылы диагностика. | Талдамалық жазбаны қараңыз |  |
| Банк секторының тәуекелдерін барынша азайту және банктердің тұрақтылығын арттыру мақсатында тәуекелге бағдарланған қадағалауды және пруденциялық реттеуді жетілдіру. | Талдамалық жазбаны қараңыз |  |
| ДСҰ-ға кіруге байланысты шетелдік қаржы институттарының отандық қаржы нарығынан қазақстандық қатысушыларды ығыстыруы. | Қаржы нарығына қол жеткізуді ырықтандыру шеңберінде тәуекелдерге симметриялы және барабар реттеушілік ортаны құру. | Жедел ден қою шаралары қажет болған жоқ. Тәуекел туындаған жоқ. |  |
| Кредиттік тәуекел. Шетел валютасында номинирленген активтердің жұмыс істемейтін кредиттерге ықпал етуі. | Пруденциялық реттеудің тиімділігін арттыру мақсатында тиісті валюталық түсімдері жоқ қарыз алушыларға шетел валютасындағы қарыздар бойынша меншікті капиталға жоғары талаптар белгілеу. | Жедел ден қою шаралары қажет болған жоқ. Тәуекел туындаған жоқ. |  |
| Қорландыру тәуекелі. Клиенттердің шетел валютасындағы салымдарының өсуі | Теңгедегі құралдардың тартымдылығын арттыру бойынша шаралар қабылдау: корпоративтік бағалы қағаздар нарығын дамыту, институционалдық инвесторлардың мүмкіндіктерін кеңейту, теңгедегі қаржы құралдарымен биржалық сауданы ынталандыру. | Жедел ден қою шаралары қажет болған жоқ. Тәуекел туындаған жоқ. |  |
| Банктердің қаржылық орнықтылығының нашарлауы. | Екінші деңгейдегі банктерді пруденциялық реттеуді жетілдіру. | Талдамалық жазбаны қараңыз |  |
| Банктердің заңнама талаптарын қамтамасыз етуі мақсатында қадағалау рәсімдерін іске асыру. | Талдамалық жазбаны қараңыз |  |
| Жұмыс істемейтін қарыздарды төмендетуді ынталандыру жөніндегі шараларды іске асыру. | Талдамалық жазбаны қараңыз |  |
| **2.2-мақсат.** Қаржылық орнықтылықты арттыру және сақтандыру нарығын одан әрі дамыту үшін қажетті жағдайлар жасау |
| ҚР қайта сақтандырушы-бейрезиденттерінің қаржылық төлем қабілетінің нашарлауы. | 1. ҚР сақтандыру ұйымдарын бақылауды және қадағалауды күшейту;2. Қайта сақтандырушының сақтандыру резервтеріндегі үлестерін қалыптастыру тәсілін қайта қарау;3. Сақтандыру тәуекелдерін қайта сақтандыруға беру тыйым салынған ҚР қайта сақтандыру ұйымдарының-бейрезиденттерінің тізілімін жүргізу. | Талдамалық жазбаны қараңыз |  |
| Сақтандыру ұйымдары шығыстарының ұлғаюы. | Сақтандыру шарттарын жасасу тәсілдерін қайта қарау (сақтандыру шарттарын электрондық нысанда жасау), бұл болашақта сақтанушылардың сақтандыру шарттарын сақтандыру делдалдарына жүгінбестен жасау рәсімін жеңілдетуге, сондай-ақ сақтандыру ұйымдарының шығыстарын (қағаз түріндегі сақтандыру полистерін дайындау, сақтау шығыстары) төмендетуге мүмкіндік береді. | Талдамалық жазбаны қараңыз |  |
| Отандық және халықаралық қаржы нарықтарындағы ахуалдың өзгеруі салдарынан сақтандыру ұйымдарының инвестициялық позициясының нашарлауы. | Сақтандыру ұйымдарының активтерін инвестициялау және әртараптандыру талаптарын қайта қарау. | Талдамалық жазбаны қараңыз |  |
| **2.3-мақсат.** Бағалы қағаздар нарығын бұдан әрі дамыту үшін қажетті жағдайлар жасау |
| Еуразиялық экономикалық одақ (бұдан әрі – ЕАЭО) туралы шартта және Қазақстанның ДСҰ кіруіне байланысты көзделген заңнаманы үйлестіру жүргізілгеннен және шектеулерді алып тастағаннан кейін бейрезидент қаржы ұйымдарының филиалдары көрсететін қаржылық қызметтердің кіруінің өсуі. | Шетелдік банктердің тікелей филиалдары, Қазақстан Республикасының бейрезидент -сақтандыру (қайта сақтандыру) ұйымдары және сақтандыру брокерлері үшін реттеуді енгізу жолымен қаржы нарығының қатысушылары үшін теңдей жағдайлар жасау. | Заңнаманы үйлестіру әлі процесте. Бейрезидент қаржы ұйымдарының филиалдары ҚР нарығында жұмыс істемейді. Жедел ден қою шаралары қажет болған жоқ.  |  |
| Отандық эмитенттердің халықаралық сауда алаңдарына, оның ішінде ЕАЭО қатысушы – елдердің сауда алаңына кетуі. | Отандық қор нарығының тартымдылығын арттыру, инвесторлық базаны кеңейту және отандық нарыққа қатысушылардың бәсекеге қабілеттілігін арттыру бойынша шаралар қабылдау. | Талдамалық жазбаны қараңыз |  |
| «Астана» халықаралық қаржы орталығының (АХҚО) және Қазақстан Республикасының юрисдикциялары арасындағы реттеушілік төрелік.  | Реттеушілік төреліктің тәуекелдерін төмендету бойынша алдын ала шаралар қабылдау. | Талдамалық жазбаны қараңыз |  |
| Эмитенттердің бағалы қағаздардың ұйымдастырылған нарығына бағалы қағаздарды орналастыру арқылы қаражатты тартуға қызығушылығының жеткіліксіз болуы. | Жаңа эмитенттер нарығына шығудың ынталандыру тетіктерін жасау және оларды қолдау бағдарламаларын енгізу. | Талдамалық жазбаны қараңыз |  |
| Бағалы қағаздар нарығының кәсіби қатысушыларына реттеуші талаптардың қатаң болуы. | Бағалы қағаздар нарығының кәсіби қатысушыларын реттеуді ырықтандыру. | Талдамалық жазбаны қараңыз |  |
| Инвесторлық базаның шектеулілігі және халықты қор нарығына тарту дәрежесінің төмен болуы. | Брокерлердің электрондық қызмет көрсету, бағалы қағаздармен сауда жасау қағидаларын жеңілдету, инвестициялаудың ұжымдық нысандарын құру мен жұмыс істеу процестерін ырықтандыру және инвестициялар үшін қауіпсіз ортаға кепілдік беретін жүйені салу мүмкіндігін енгізу арқылы инвесторлық базаны кеңейту. | Талдамалық жазбаны қараңыз |  |
| Банктік және сақтандыру (қаржылық) холдингтерінің инвестициялық саясатын шектеу. | Сатып алуға рұқсат берілген қаржы құралдарының тізбесін кеңейту. | Жедел ден қою шаралары қажет болған жоқ. Тәуекел туындаған жоқ. |  |
| Қазақстан Республикасының қаржы секторын 2030 жылға дейін дамыту жөніндегі тұжырымдамада белгіленген бағалы қағаздар нарығын дамытуды ынталандыру бойынша жоспарланған мақсаттар мен міндеттердің толық орындалмауы. | ҚР-ның қаржы секторын 2030 жылға дейін дамыту жөніндегі тұжырымдамада белгіленген бағалы қағаздар нарығын дамытуды ынталандыру мәселелерін пысықтау кезінде ведомствоаралық үйлестіруді күшейту. | Талдамалық жазбаны қараңыз |  |
| **2.4-мақсат.** Жинақтаушы зейнетақы жүйесін бұдан әрі дамыту бойынша жағдайлар жасау |
| БЖЗҚ зейнетақы активтерінің кірістілігі  | Кемінде 4%  | 2019 жылдың қорытындылары бойынша (2019 жылғы 1 қаңтар - 31 желтоқсан аралығындағы кезеңде) БЖЗҚ салымшыларының шоттарына бөлінген БЖЗҚ зейнетақы активтерінің кірістілігі инфляцияның 5,4% мөлшеріндегі жылдық деңгейі кезінде 6,57% болды. 2019 жылы зейнетақы активтері бойынша нақты кірістілік 1,17% болды.Осылайша, БЖЗҚ зейнетақы активтері бойынша нақты кірістілік 2019 жылы белгіленген нысаналы мәннен 2,57%-ға асты. |  |
| Халықтың жинақтаушы зейнетақы жүйесіне сенім білдірмеуі. | Халық арасында жинақтаушы зейнетақы жүйесінің өзекті мәселелері бойынша жан-жақты жүргізілетін ақпараттық түсіндіру жұмысы. | Талдамалық жазбаны қараңыз |  |
| Отандық қор нарығының зейнетақы активтерін инвестициялауға арналған негізгі алаң ретінде төмен өтімділігі. | Эмитенттердің қор нарығына шығуы үшін ынталандырулар жасауға, инвесторлардың, оның ішінде шетелдік инвесторлардың отандық қор нарығына қолжетімділігін жеңілдетуге бағытталған шаралар қабылдау.Компанияларды квазимемлекеттік сектордан «Қазақстан қор биржасы» АҚ-тың сауда алаңына шығару бойынша «Халықтық IPO» бағдарламасын жаңарту. | Талдамалық жазбаны қараңыз |  |
| **2.5-мақсат.** Тиімді валюталық реттеу мен валюталық бақылауды жүзеге асыру |
| Елдің экономикалық қауіпсіздігіне қауіп төндіретін сыртқы факторлардың нашарлауы (валюта нарығының тұрақсыздануы, алтынвалюта резервтерінің таусылу тәуекелі). | «Валюталық реттеу және валюталық бақылау туралы» Қазақстан Республикасы Заңының 24-бабында көзделген шұғыл ден қою шараларын іске асыру. | Валюта нарығындағы ахуал бақылауда. Алтынвалюта резервтерінің көлемі жеткілікті деңгейде. Жедел ден қою шаралары қажет болған жоқ.  |  |
| ЕАЭҚ-қа қатысушы мемлекеттерде макроэкономикалық және саяси тұрақсыздық. ЕАЭҚ-қа қатысушы мемлекеттер валюталық реттеу шараларын үйлестірмей қабылдаған жағдайда капиталдың әкетілуіне жағдай жасайтын реттеушілік төрелік тәуекелі. | ЕЭК нормативтік-құқықтық базасын әзірлеуге қатысу арқылы валюталық реттеу саласындағы тәсілдерді келісу қағидаттарын іске асыру.«Валюталық реттеу және валюталық бақылау туралы» Қазақстан Республикасы Заңының 32-бабында көзделген шұғыл ден қою шараларын іске асыру. | Капиталдың ағылуы үшін жағдай жасауға алғышарттар жоқ. Жедел ден қою шаралары қажет болған жоқ.  |  |
| Капитал мобильдігіне әсер ететін шаралар бөлігінде мемлекеттік органдар іс-қимылдарының үйлестірілмегені. | Нормативтік базаны әзірлеу кезінде ведомствоаралық үйлестіруді күшейту, капитал мобильділігіне әсер ететін шаралар бойынша келісімді шешімдер қабылдау. | Арнайы шаралар қажет болған жоқ. | Талдамалық жазбаны қараңыз |
| **2.6-мақсат.** Қаржылық қызметтерді тұтынушылардың құқықтарын және заңды мүдделерін қорғаудың тиісті деңгейін қамтамасыз ету |
| Мұнайдың әлемдік нарықтарындағы баға ахуалының тұрақсыздығы, экономика дамуы қарқындарының төмендеуі, жұмыссыздықтың өсуі қарыз алушылардың, оның ішінде валюталық қарыз алушылар жағдайының одан әрі шиеленісуіне, олардың қарыздарға қызмет көрсету және өтеу мүмкіндіктерінің төмендеуіне әкеп соғуы мүмкін. | Қарыз алушылардың, проблемаларын шешу жөніндегі іс-шаралар кешенін, оның ішінде Ипотекалық тұрғын үй қарыздарын (ипотекалық қарыздарды) қайта қаржыландыру бағдарламасын одан әрі іске асыру арқылы жүзеге асыру  | Талдамалық жазбаны қараңыз  |  |
| **2.7-мақсат.** Төлем жүйелерінің жұмыс істеуін қамтамасыз ету |
| Төтенше жағдайлардың, оның ішінде табиғат апаттары, төлем жүйелерінің жұмыс істеуіне қызмет көрсететін үшінші тұлғалардың жұмыс қабілеттілігінің бұзылуы (мысалы, энергиямен қамтамасыз ету және байланыс) туындауы. | Төтенше жағдайлар туындаған жағдайда осы тәуекелдерді «қатаң» режимде басқару мақсатында жұмыс жүргізілуі мүмкін серверлерге төлем жүйелері резервтік орталығының жұмысын қолдау.Төлем жүйелерінің бағдарламалық -техникалық кешенінің кепілді энергиямен жабдықтаудың екі жүйесі, сол сияқты байланыстың резервтік арналары бар. | Төтенше жағдайлар, оның ішінде табиғи сипаттағы зілзала байқалған жоқ. Осыған байланысты, жоспарлы тәртіпте төлем жүйелерінің жұмысын резервтік орталықтың бағдарламалық-техникалық кешеніне көшіру жүзеге асырылды:01.06.2019ж. және 13.12.2019ж.Негізгі орталықтың серверлеріне кері аудару тиісінше 18.10.2019ж. және 20.12.2019ж. жүргізілді. | 2019 жылы ішінде негізгі және резервтік сервер лерде төлем жүйелерінің, жабдықтардың және байланыс арналарының бағдарламалық-техникалық мониторингі жүргізілді. |
| Операциялық тәуекелдер (жабдықтың істен шығуы, қызметкердің қателіктері, нақты және ақпараттық қауіпсіздіктің бұзылуы). | Төлем жүйелерін резервтік орталықтың бағдарламалық-техникалық кешеніне көшіру жөніндегі жоспарлы (тестілеу) іс-шараларын жүргізуді; жабдықтың жұмыс қабілеттілігінің тұрақты мониторингін; қызметкерлердің қажетті біліктілік деңгейін арттыруды, оны оқытуды; рұқсатсыз қолжеткізуден қорғауды; бірқатар белгіленген іс-шаралар арқылы ақпараттық қауіпсіздікті қамтамасыз етуді; бірқатар шаралар арқылы нақты қолжетімділікті басқаруды және өзге де шараларды көздейтін шаралар кешенін қолдану (оның ішінде тәуекелдерді басқару жөніндегі ішкі құжаттар қолданылады). | Төлем жүйелерінің үзіліссіз жұмыс істеуін қамтамасыз ету және резервтік орталықты тұрақты дайындықта қолдау мақсатында ҚБЕО 2019 жылы төлем жүйелерін резервтік орталықтың бағдарламалық-техникалық кешеніне жоспарлы көшіруді 2 рет жүзеге асырды: 01.06.2019ж. және 13.12.2019ж. Негізгі орталықтың серверлеріне кері аудару тиісінше 18.10.2019ж. және 20.12.2019ж. жүргізілді. | 2019 жыл ішінде жабдықтардың тұрақты мониторингі, профилактикалық жұмыстар және жүйені, қауіпсіздік жүйесін басқару жүргізілді. Қызметкерлердің қатесі, нақты және ақпараттық қауіпсіздік бұзушылықтары болған жоқ. |

**2. Мақсаттарға және нысаналы индикаторларға қол жеткізу**

| ***Нысаналы индикаторың атауы*** | ***Ақпарат көзі*** | ***Өлшем бірлігі***  | ***Есепті кезең*** | ***Ескерту (орындалғаны/орындалмағаны туралы ақпарат)***  |
| --- | --- | --- | --- | --- |
| *Жоспар* | *Факт* |
| ***1*** | ***2*** | ***3*** | ***4*** | ***5*** | ***6*** |
| **1-стратегиялық бағыт.** Баға тұрақтылығын қамтамасыз ету |
| **1.1-мақсат.** Мемлекеттің ақша-кредит саясатын әзірлеу және жүргізу.Инфляцияны нысаналы дәлізде ұстап тұру |
| **Нысаналы индикатор** |  |  |  |  |  |
| Инфляцияның орташа жылдық деңгейі, % | ҚР ҰЭМ СК | % | 4-6% | 5,4% | 2019 жылғы желтоқсанда жылдық инфляция 5,4% -ды құрады, бұл 2019 жылдың соңына белгіленген 4-6% нысаналы дәлізге сәйкес келеді. |
| **1.2-мақсат** Алтын валюта активтерінің сақталуын қамтамасыз ету |
| **Нысаналы индикатор** |  |  |  |  |  |
| Ұлттық Банктің алтын валюта резервтерінің көлемі  | ҚРҰБ | Тауарлар мен қызметтердің үш айлық көлемін жабу («1» жабады, «0» жаппайды) | 1 | 1 | ОрындалдыТалдамалық жазбаны қараңыз |
| **2-стратегиялық бағыт.** Қаржылық тұрақтылықты қамтамасыз ету |
| **2.1-мақсат.** Банк секторының қаржылық орнықтылығын және бәсекеге қабілеттілігін арттыру |
| **1-нысаналы индикатор**  |  |  |  |  |  |
| Банктердің сенімділігі  | ДЭФ ЖБИ есебі | ДЭФ ЖБИ рейтингіндегі орны | 98 | 121 | Талдамалық жазбаны қараңыз |
| **2-нысаналы индикатор** |  |  |  |  |  |
| Қарыз портфелінің көлемі  | ҚРҰБ | ІЖӨ-нің %-ы | 28 | 21,8 | Талдамалық жазбаны қараңыз |
| **3-нысаналы индикатор** |  |  |  |  |  |
| Банктердің қарыз портфеліндегі жұмыс істемейтін қарыздардың үлесі  | ҚРҰБ | % | 10 | 8,2 |  |
| **4-нысаналы индикатор** |  |  |  |  |  |
| Қаржылық қызметтердің қолжетімділігі  | ДЭФ ЖБИ есебі | ДЭФ ЖБИ рейтингіндегі орны | 61 | - | Талдамалық жазбаны қараңыз |
| **5-нысаналы индикатор** |  |  |  |  |  |
| Қаржылық қызметтердің құны  | ДЭФ ЖБИ есебі | ДЭФ ЖБИ рейтингіндегі орны | 55 | - | Талдамалық жазбаны қараңыз |
| **6-нысаналы индикатор** |  |  |  |  |  |
| Қарыз қаражатын алу жеңілдігі  | ДЭФ ЖБИ есебі | ДЭФ ЖБИ рейтингіндегі орны | 40 | - | Талдамалық жазбаны қараңыз |
| **2.2-мақсат.** Қаржылық орнықтылықты арттыру және сақтандыру нарығын одан әрі дамыту үшін қажетті жағдайлар жасау |
| **1-нысаналы индикатор** |  |  |  |  |  |
| Қаржылық орнықтылықтың агрегирлендірілген индексі  | ҚРҰБ | коэффициент | 1 - 2,48 | 1,45 | Талдамалық жазбаны қараңыз |
| **2-нысаналы индикатор** |  |  |  |  |  |
| Сақтандыру нарығын дамыту индексі  | ҚРҰБ | коэффициент | 1 - 2,48 | 1 | Талдамалық жазбаны қараңыз |
| **2.3 -мақсат.** Бағалы қағаздар нарығын бұдан әрі дамыту үшін қажетті жағдайлар жасау |
| **Нысаналы индикатор** |  |  |  |  |  |
| Директорлар кеңесі жұмысының тиімділігі  | ДЭФ ЖБИ есебі | ДЭФ ЖБИ рейтингіндегі орны | 50 | - | Талдамалық жазбаны қараңыз |
| **2.4-мақсат.** Жинақтаушы зейнетақы жүйесін одан әрі дамыту бойынша жағдайлар жасау |
| **Нысаналы индикатор** |  |  |  |  |  |
| БЖЗҚ-ның зейнетақы активтерінің кірістілігі  | ҚРҰБ | % | Кемінде 4 | 6,57 | ОрындалдыТалдамалық жазбаны қараңыз |
| **2.5-мақсат.** Тиімді валюталық реттеу мен валюталық бақылауды қамтамасыз ету |
| **1-нысаналы индикатор** |  |  |  |  |  |
| Сыртқы сауда келісімінің сомасына қатысты шекті мән, оны асырған жағдайда мұндай келісімшартқа есептік тіркеу талаптары қойылады  | НҚА | мың АҚШ доллары | 50 | 50 |  |
| **2-нысаналы индикатор** |  |  |  |  |  |
| Тәуекелдер дәрежесін бағалау жүйесінің негізінде тексерулер жүргізілетін, қызметінің айырықша түрі қолма-қол шетел валютасымен айырбастау операцияларын жүргізу болып табылатын заңды тұлғалардың саны  | ҚРҰБ | % | 30-60% | 44,06% (204 тексеру)  |  |
| **2.6-мақсат.** Қаржылық қызметтерді тұтынушылардың құқықтары мен заңды мүдделерінің тиісті дәрежеде қорғалуын қамтамасыз ету |
| **Нысаналы индикатор** |  |  |  |  |  |
| Қаржы нарығына сенім білдіретін тұтынушылардың үлесі  | ҚРҰБ | пікіртерімге қатысқандардың % | 45 | - | Талдамалық жазбаны қараңыз |
| **2.7-мақсат.** Төлем жүйелерінің жұмыс істеуін қамтамасыз ету |
| **1-нысаналы индикатор** |  |  |  |  |  |
| Банкаралық ақша аударымдары жүйесінің[[1]](#footnote-1) бір жыл ішіндегі жұмыс қабілеттілігі коэффициенті  | ҚРҰБ | % | 95-100 | 99,99% |  |
| **2-нысаналы индикатор** |  |  |  |  |  |
| Банкаралық клиринг жүйесінің бір жыл ішіндегі жұмыс қабілеттілігі коэффициенті | ҚРҰБ | % | 95-100 | 99,99% |  |

Қазақстан Республикасы Ұлттық Банкінің 2017-2021 жылдарға

арналған стратегиялық жоспарының іске асырылуы туралы

2019 жылғы есепке

**талдамалық жазба**

**1-бөлім. Тәуекелдерді басқаруға талдау**

**1-стратегиялық бағыт**

**Баға тұрақтылығын қамтамасыз ету**

***1.1-мақсат. Мемлекеттің ақша-кредит саясатын әзірлеу және жүргізу. Инфляцияны нысаналы дәлізде ұстап тұру.***

***Бүкіл ортамерзімді кезеңде мұнай бағасының төмендеуі теңгенің әлсіреуіне және қысқа мерзімді кезеңде инфляцияның өсуіне алып келуі ықтимал.***

***Тәуекелдерді басқару шаралары қабылданбаған жағдайда ықтимал салдар:***

2019 жылы 4-6% нысаналы дәліздің жоғарғы шегіндегі инфляция деңгейінің артуы

***Ықтимал тәуекелді басқару жөніндегі іс-шаралар:***

Brent маркалы мұнайдың бағасы 2019 жылы орташа алғанда бір баррель үшін 64,2 АҚШ доллары деңгейінде қалыптасты, бұл Ұлттық Банктің базалық сценарийіне сәйкес келеді.

Бағалар 2019 жылғы тамызда бір баррель үшін 60 АҚШ доллары деңгейінен төмен түсе бастады.

Осыған байланысты, «Қазақстан Республикасы Ұлттық Банкінің базалық мөлшерлемесін белгілеу туралы» ҚРҰБ Директорлар кеңесінің 2019 жылғы 9 қыркүйектегі №64 қаулысымен инфляцияға жоғары қысым көрсететін жоғарыда сипатталған бірқатар факторлардың ықпалы аясында базалық мөлшерлеме 9,25%-ға дейін көтерілді. Осы деңгейде жылдың соңына дейін сақталды.

2019 жылдың қорытындылары бойынша ақша-кредит талаптары әлсіз тежегіш ретінде бағаланады, бұл төлем балансының ағымдағы шотының кеңейіп жатқан тапшылығының инфляциялық және бағамдық күтулеріне тигізетін әсерді шектеу бойынша алдын алу шараларын қабылдау қажеттілігімен негізделген.

***Қазақстан экономикасының неғұрлым баяу қалпына келуі, оның ішінде мұнай бағасының тұрақтануы жағдайында ішкі сұраныстың баяу қалпына келтірілуі есебінен, инфляцияның төмендеуіне алып келеді.***

***Тәуекелдерді басқару шаралары қабылданбаған жағдайда ықтимал салдар:***

Тәуекел іске асырылмаған, соған байланысты, шаралар қабылдау қажеттілігі болмаған.

***Ықтимал тәуекелдерді басқару жөніндегі іс-шаралар:***

Инфляцияны нысаналы дәлізде ұстап тұру үшін базалық мөлшерлеме өзгермелі сыртқы және ішкі экономикалық жағдайларға оңтайлы әсер ететін болады. Ақша-кредит саясаты әлеуетті тәуекелдерді іске асыру әсерлерін жою үшін еркін өзгермелі айырбастау бағамымен бірге іске асырылатын болады.

**2-стратегиялық бағыт**

**Қаржылық тұрақтылықты қамтамасыз ету**

***2.1-мақсат. Банк секторының қаржылық орнықтылығын және бәсекеге қабілеттілігін арттыру.***

***Әлемдік тауар нарықтарындағы тұрақсыздық баға ахуалы.***

***Тәуекелдерді басқару шаралары қабылданбаған жағдайда ықтимал салдар:***

***Инфляцияның өсуі.***

*Өзіндік құнының негізгі құрамдасы бола отырып, жалпы мұнай өнімдерінің өндірісіне жағымсыз әсерін тигізетін шикізаттың тұрақсыз, қиын болжанатын баға ахуалын қалыптастыратын мұнай мен мұнай өнімдерінің әлемдік бағасының ауытқуы.*

*Жағымсыз әлеуметтік-экономикалық салдар (Қазақстан ішінде баға белгілеуге қысым, іскерлік белсенділіктің төмендеуі және басқалар).*

*Қазақстанның қаржылық жүйесінің тұрақсыздануы.*

***Ықтимал тәуекелді басқару жөніндегі іс-шаралар:***

Қаржы секторының тұрақтылығы мен айқындылығын арттыру мақсатында 2019 жылы Ұлттық Банк халықаралық консультантпен және тәуелсіз аудиторлық компаниялармен бірлесе отырып, банктер активтерінің сапасын бағалады. Бағалау Еуропа Орталық Банкінің әдіснамасына сәйкес жүргізілді және 14 ірі банкті тексеруді қамтыды.

*Банк секторының тәуекелдерін барынша азайту және банктердің тұрақтылығын арттыру мақсатында банк секторының тәуекелдерін анықтау және бағалау үшін банк секторының**субъектілерін стресс-тестілеу тетігі әзірленді, сондай-ақ тәсілдері жетілдірілді.*

Соңғы бірнеше жылда бірқатар банктердің қаржылық тұрақтылығының нашарлау себептерін талдау көрсеткендей, тәуекелдерді басқарудың, корпоративтік мәдениеттің тиісті деңгейінің болмауы негізгі фактор болып табылады.

ҚРҰБ-ның ағымдағы жылдан бастап тәуекелге бағдарланған қадағалау процесіне өтуіне байланысты, есепті кезеңде ҚРҰБ екінші деңгейдегі банктер үшін тәуекелдерді басқару және ішкі бақылау жүйесін қалыптастыру қағидаларын жетілдірді. Негізгі өзгеріс – назарды формалды талаптардан банктердің корпоративтік басқаруды және олардың қызметіне тән тәуекелдерді басқару процестерін сапалы құруына мүмкіндік беретін қағидаттарға ауыстыру болды.

Тәуекелдерді басқару жүйелеріне қойылатын жаңа талаптар банктердің тәуекелдерді басқару процестерін дербес енгізуіне мүмкіндік береді, бұл жалпы оның сапасын арттыруға әсерін тигізеді және директорлар кеңесін артық және тиімсіз басқару есептілігін қараудан босатады. Сонымен қатар корпоративтік басқаруға қойылатын жаңа талаптар директорлар кеңесінің тәуекелдерді басқару процесін бақылауын күшейтеді және жалпы тәуекел менеджментінің рөлін арттырады.

Аталған проблемаларды шешу үшін тәуекелдерді басқару және ішкі бақылау жүйесінің жаңа қағидалары әзірленіп, енгізілді, оларда Ұлттық Банк Басқармасының 2019 жылғы
12 қарашадағы № 188 қаулысымен бекітілген банктің тәуекелдерін корпоративтік басқару мәдениетіне ерекше назар аударылады.

Аталған қағидалар 2020 жылғы 1 қаңтардан бастап күшіне енді, бірақ бұл ретте банктерге 2020 жылғы 1 шілдеге дейін iшкi құжаттарын, рәсімдері мен процестерін әзірленген талаптарға сәйкес келтіруге уақыт берілді.

***Банктердің қаржылық тұрақтылығының нашарлауы.***

***Ықтимал тәуекелді басқару жөніндегі іс-шаралар:***

*Екінші деңгейдегі банктерді пруденциялық реттеуді жетілдіру.*

Қазақстанның банк секторында тұтынушылық кредиттеудің және қарыз алушылардың борыштық жүктемесінің өсуіне байланысты тәуекелдер бар. Мәселен, қамтамасыз етілмеген тұтынушылық кредиттердің көлемі 2018 жылы 30,7%-ға, 2019 жылы – 31,3%-ға өсті. Қамтамасыз етілмеген тұтынушылық кредиттеудің тәуекелі жоғары сегментіндегі мұндай үдемелі өсу, халықтың кірісі мен жалақысынан елеулі түрде ілгерілеп өсуі банктер үшін маңызды кредиттік тәуекелдер алып келеді.

Банк секторының қамтамасыз етілмеген тұтынушылық кредиттеу сегментіндегі тәуекелдерге орнықтылығын арттыру үшін пруденциялық реттеу шеңберінде кредиттік тәуекел бойынша қамтамасыз етілмеген тұтынушылық қарыздарды мөлшерлеуге дифференциалды тәсіл әзірленді және енгізілді.

Мәселен, 2020 жылғы 1 қаңтардан бастап қарыз алушы берешегінің сомасына, қарыздың құнына және кірістің ресми (бейресми) расталуына қарай кепілсіз тұтынушылық қарыздарға қатысты банктердің меншікті капиталына қойылатын жоғары талаптар белгіленді. Аталған шара банктерді кепілсіз тұтынушылық кредиттеу шеңберінде агрессивті кредиттік саясат жүргізуге ынтасыз етеді.

Борыштық жүктеме коэффициентін есептеу кезінде расталған кірістері бір қарыз алушыға келетін ең төменгі күнкөріс деңгейінен және қарыз алушы отбасының әрбір кәмелетке толмаған мүшесіне келетін ең төменгі күнкөріс деңгейінің жартысынан аспайтын азаматтарға қарыз беруге тыйым салуды қамтитын азаматтардың кірістерін бағалау тәсілі қолданылады.

Бұл ай сайынғы төлемдерді өтеу үшін жеткілікті қаражаты бар қарыз алушыларға ғана қарыз беруге қосымша ынталандырады және банктерді мөлшерлемелерді төмендету жағына бағыттайды, бұл борыштық жүктемені төмендетуге әсер етеді.

Есепті кезеңде ҚРҰБ пруденциялық реттеу шеңберінде off-take келісімшарттарын тұрақты кепіл деп тану шараларын қабылдады. Бұл қарыз алушыларды/жеткізушілерді болашақта off-take келісімшарттары бойынша түсетін ақша түрінде дебиторлық берешек кепіліне кредиттеу мүмкіндігін берді.

Сонымен қатар банктердің өтімділігін тұрақтандыру мақсатында тұрақты қорландыру нетто коэффициентін есептеу (NSFR) әдіснамасы қайта қаралды, оған сәйкес ағымдағы шоттар мен заңды тұлғалардың талап етуге дейінгі салымдары операциялық депозиттер ретінде танылды, ал ұлттық басқарушы холдингтердің (Самұрық-Қазына және Бәйтерек) қарыздары мен Үкімет кепілдік берген қарыздар тұрақты қорландыру ретінде танылды.

Ағымдағы буферлерге (консервациялық, жүйелік) және капитал жеткіліктілігінің ең төменгі мәндеріне (k1, k1-2, k2) қосымша қосылатын реттеуіш буферді енгізу жолымен жасырын әлеуетті шығынды меншікті капитал есебінен капитал буферлеріне тану жөніндегі талаптарды ауыстыруды білдіретін банктердің меншікті капиталындағы жасырын шығындарды (ХҚЕС бойынша реттеуіш провизиялар мен провизиялар арасындағы оң айырманы) тану тәсілі өзгертілді. Жаңа тәсіл капитал бойынша қосымша қорды банктер олардың активтерінің сапасын бағалау қорытындылары бойынша таныған әлеуетті шығындарды өтеуге бағыттай отырып, оны босатуға мүмкіндік береді және банктерге реттеушімен провизияларды үстеме қалыптастырудың жеке жоспарларын келісу мүмкіндігін береді.

Қазақстан Республикасының Үкіметі кепілдік берген бағалы қағаздарды алып қою көзделген. Өзгерістерге сәйкес, меншікті капитал жеткіліктілігін есептеу кезінде Қазақстан Республикасының Үкіметі кепілдік берген бағалы қағаздар бойынша нарықтық тәуекел 0%-бен мөлшерленеді. Бұдан өзге, көрсетілген бағалы қағаздар өтімділік коэффициенттерін есептеу кезінде өтімділігі жоғары активтер болып танылады, сондай-ақ оларға бір қарыз алушыға келетін шоғырландыру лимиті (к3) қолданылмайды.

Банктерге, банктердің немесе банк холдингтерінің еншілес ұйымдарына АХҚО аумағында жұмыс істейтін қор биржасында жария сауда-саттыққа жіберілген акцияларды сатып алу мүмкіндігі берілген.

*Банктердің заңнама талаптарын қамтамасыз етуі мақсатында қадағалау рәсімдерін іске асыру.*

2019 жылы Ұлттық Банк міндеттерінің бірі - Қазақстан Республикасының банк жүйесінің тұрақтылығын қамтамасыз ету, сондай-ақ банктер мен банктік емес ұйымдардың салымшыларының (депозиторларының) мүдделерін қорғау мақсатында банктердің және олардың үлестес тұлғаларының, банк конгломераттарының және банк секторының басқа субъектілерінің қызметін олардың қызметін талдау, олардың заңнамада белгіленген талаптарды (валюталық заңнамада белгіленген талаптарды қоспағанда) сақтауын қадағалау арқылы бақылау мен қадағалауды жүзеге асыру болды.

Қадағаланатын субъектілердің қызметіндегі орын алып отырған және әлеуетті тәуекелдердің деңгейін анықтау мақсатында ай сайынғы және тоқсан сайынғы негізде қадағалауындағы субъектілердің қаржылық жай-күйіне:

* ұсынылған қаржылық және реттеуші есептілікті қарау және талдау нәтижесі бойынша тиісті есептер жасау;
* екінші деңгейдегі банктердің және банк конгломераттарының қаржылық жағдайының нашарлауына жол бермеуге бағытталған ерте ден қою шарларын жүйесін банктердің және банк конгломераттарының қаржылық жағдайының нашарлауына әсер ететін факторларды анықтау және заманауи және барабар қадағалау іс-әрекеттерін қолдану арқылы қолдану;
* банктердің қолданыстағы заңнаманың нормаларын орындауының чек-парақтарын жасау;
* құжаттамалық тексерулер арқылы талдау жасалды.

*Жұмыс істемейтін қарыздарды төмендетуді ынталандыру шараларын іске асыру.*

2019 жылы Ұлттық Банк Басқармасының 2017 жылғы 30 маусымдағы №129 қаулысымен мақұлданған Қазақстан Республикасы банк секторының қаржылық орнықтылығын арттыру бағдарламасы шеңберінде банктер алдыңғы жылдары өздерінің баланстарында жинақтаған жұмыс істемейтін қарыздарды қысқарту жұмысы жалғастырылды.

Бағдарламаға кірген кезден бастап банктер активтердің сапасын жақсарту және проблемалық қарыз алушылардың берешегін қайтару іс-шараларын тұрақты негізде жүргізіп отырады. Мәселен, 1,2 трлн теңгеден астам сомаға активтердің сапасын жақсарту және берешекті қайтару іс-шаралары жүргізілді, банктердің балансынан жалпы сомасы 838 млрд теңгеге проблемалық қарыздар есептен шығарылды. Жалпы алғанда, несие портфельдерінің сапасын жақсарту бойынша жүргізіліп жатқан жұмыс Бағдарламаға қатысатын банктерге 2,4 трлн теңге сомаға жаңа қарыздар беруге мүмкіндік берді.

Реттеу және қадағалау мандатын күшейту шеңберінде 2019 жылғы 1 қаңтардан бастап тәуекелге бағдарланған қадағалау (ТБҚ) енгізілді, оның ішінде уәкілетті органның уәжді пайымдауды қолдану құқығы енгізілді.

ТБҚ қолдану уәкілетті органға ерте кезеңдерде кредиттеудің жағымсыз фактілерін, оның ішінде байланысты компаниялар мен тұлғаларды қаржыландыруды жою үшін банктік бизнесті жүргізудің тез өзгеретін ортасына сәйкес банктердің бизнес-модельдерін, банктердің кредиттеу саясатын уақтылы түзетуге мүмкіндік береді.

Реттеушінің қадағалау тәсілдеріндегі өзгерістер банктерді сапалы бағалау мен қадағалап ден қою жүйесіне де қатысты болды. Жаңа тәсілдер реттеушінің қадағалау практикасының толық инструментарийін қолданатын және Ұлттық Банк үшін қадағалаудағы тиімді тәуекелге бағдарланған тәсілді қамтамасыз ететін ЕБҚ әдіснамасы негізінде Supervisory review and evaluation process (SREP) жасалған.

Банк секторын жұмыс істемейтін кредиттерден тазарту шараларын іске асыру үшін Ұлттық Банк 2019 жылғы сәуір - желтоқсан аралығында екінші деңгейдегі банктер активтерінің сапасын тәуелсіз бағалауды (бұдан әрі – АСБ) ұйымдастырып, жүргізді, ол портфельдердің сапасына баға беруге, кредиттеу практикасын талдауға және банктерге капиталдың қажеттілігін айқындауға мүмкіндік беретін диагностика болып табылады.

Ұлттық Банк 2019 жылғы сәуір - желтоқсан аралығында консультанттармен және аудиторлармен бірлесе отырып, барлық қатысушылар үшін біріздендірілген АСБ нұсқаулығын қолданумен 14 екінші деңгейдегі банкке бағалау жүргізді. Атап айтқанда, бір-бірімен өзара байланысты 9 жұмыс блогы жүргізілді (бухгалтерлік есеп саясатын талдау, кредиттік дерекнамаларды талдау, кепілдерді бағалау және басқалар). АСБ іске асыру сапасын бақылау Ұлттық Банктің аудиторларынан, инспекторларынан және АСБ бағдарламасын басқарудың Орталық офисінен (Ұлттық Банктің консультанттары мен қызметкерлері) тұратын 3 қорғау желісі жолымен жүзеге асырылды.

Қазіргі кезде активтерінің сапасын бағалаудың бірінші кезеңі аяқталды. Банктер қызмет нәтижелерін, 2019 жылғы қаржылық және реттеуіш есептілікті қалыптастыруды ескере отырып, реттеуші берген ұсыныстарды негізге алып, толық шаралар жоспарларын әзірлейді. Әрбір банк бойынша жоспар Реттеушіге мақұлдауға жіберілетін болады. Келісілгеннен кейін реттеуші шаралардың орындалуын қатаң қадағалайтын болады. АСБ екінші кезеңінде банктермен жұмыс істеудің қорытынды нәтижелерін Ұлттық Банк Бағдарламаға қатысушы банктер бөлігінде 2020 жылғы 28 ақпанда ұсынады.

***2.2-мақсат Қаржылық тұрақтылықты арттыру және сақтандыру нарығын одан әрі дамыту үшін қажетті жағдайлар жасау.***

***ҚР бейрезиденті қайта сақтандырушылардың қаржылық төлем қабілеттілігінің нашарлауы.***

***Ықтимал тәуекелді басқару жөніндегі іс-шаралар:***

*ҚР сақтандыру ұйымдарын бақылауды және қадағалауды күшейту;*

*Сақтандыру резервтеріндегі қайта сақтандырушының үлесін қалыптастыру бойынша тәсілді қайта қарау;*

*Сақтандыру тәуекелдерін қайта сақтандыруға беруге тыйым салынатын
ҚР бейрезиденті-қайта сақтандыру ұйымдарының тізілімін енгізу.*

2019 жылғы 1 қаңтардан бастап Қазақстан Республикасының сақтандыру ұйымдарына тәуекелге бағдарланған қадағалау енгізілді.

Тәуекелге бағдарланған қадағалаудың негізгі міндеті – ертеден араласу және олардың қаржылық тұрақтылығын қамтамасыз ету үшін уақтылы қадағалау іс-қимылдарын қабылдау және олардың қызметіндегі тәуекелдердің ұлғаюына жол бермеу мақсатында қаржы ұйымдарының қызметіндегі тәуекелдер мен кемшіліктерді анықтау және болдырмау.

2019 жылғы 31 қаңтардан бастап сақтандыру (қайта сақтандыру) ұйымдарының пруденциялық нормативтеріне қайта сақтандыру тәуекелі ескерілген ең төменгі төлем қабілеттілігі маржасын ұлғайту бойынша өзгерістер енгізілді. қаржы жылы аяқталғаннан кейін Қазақстан Республикасының бейрезиденттеріне берілген сақтандыру сыйлықақыларының мөлшері сақтандыру сыйлықақыларының жиынтық мөлшерінің жиырма бес пайызынан асып кеткен жағдайда, төлем қабілеттілігі маржасының ең аз мөлшерінің есептелген сомасы екі есеге ұлғаяды.

Сақтандыру резервтерін есептеу әдістемесін жетілдіру мақсатында 2019 жылғы қыркүйекте «Сақтандыру резервтерін қалыптастыруға, есептеу әдістемесіне және олардың құрылымына қойылатын талаптарды бекіту туралы» Ұлттық Банк Басқармасының 2019 жылғы 31 қаңтардағы № 13 қаулысымен (бұдан әрі – №13 қаулы) сақтандыру резервтеріндегі қайта сақтандырушының үлесін қалыптастыру бөлігіндегі талаптар қайта қаралды.

«Қазақстан Республикасының кейбір заңнамалық актілеріне сақтандыру және сақтандыру қызметі, бағалы қағаздар нарығы мәселелері бойынша өзгерістер мен толықтырулар енгізу туралы» 2018 жылғы 2 шілдедегі № 166-VI Қазақстан Республикасының Заңымен (бұдан әрі-№ 166-VI заң) «Сақтандыру қызметі туралы» Қазақстан Республикасының Заңына Қазақстан Республикасының бейрезиденті қайта сақтандыру ұйымдарының және сақтандыру тәуекелдерін қайта сақтандыруға беруге тыйым салынатын (blacklist) Қазақстан Республикасының бейрезиденті сақтандыру брокерлерінің тізілімін уәкілетті органның жүргізу бөлігінде өзгерістер енгізілді.

***Сақтандыру ұйымдарының шығындарын ұлғайту.***

***Ықтимал тәуекелді басқару жөніндегі іс-шаралар:***

*Сақтандыру шарттарын жасасу тәсілдерін қайта қарау (электрондық нысанда сақтандыру шарттарын жасасу), бұл бұдан әрі, сақтандыру делдалдарына жүгінбей, сақтанушылардың сақтандыру шарттарын жасасу рәсімін жеңілдетуге, сондай-ақ сақтандыру ұйымдарының шығыстарын азайтуға (қағаз сақтандыру полистерін дайындауға сақтауға арналған шығыстар) мүмкіндік береді.*

2019 жылғы 1 қаңтардан бастап халыққа және бизнеске Интернетте сақтандыру қызметтерін қашықтықтан алу (онлайн-сақтандыру) мүмкіндігін көздейтін № 166-VI Заңның жекелеген нормалары қолданысқа енгізілді. Сонымен қатар, онлайн-сақтандыру «Цифрлық Қазақстан» мемлекеттік бағдарламасына Іс-шаралар жоспары тармақтарының бірі болып табылады. Онлайн-сақтандыру жұмысының тетіктерін анықтау мақсатында Ұлттық Банк Басқармасы сақтанушы мен сақтандырушы арасында электрондық ақпараттық ресурстармен алмасу тәртібін, сақтандыру шартын жасасу туралы хабарлау қағидаларын және сақтандыру (қайта сақтандыру) ұйымының бағдарламалық-техникалық құралдары мен интернет-ресурстарына қойылатын талаптарды регламенттейтін қаулыны (бұдан әрі – Онлайн-сақтандыру жөніндегі қаулы) бекітті.

Онлайн-сақтандыру мынадай ерекшеліктердің болуын көздейді:

* деректерді верификациялау және онлайн-сақтандыру сервисін жеңілдету үшін сақтандыру компанияларына мына бес мемлекеттік дерекқорларына қолжетімділік берілді (қосылғаны: 1) ҚР Әділетминінің «Жеке тұлғалар» ДҚ («ҚРҰБ шлюзі БАК арқылы); 2) ҚР Әділетминінің «Заңды тұлғалар» ДҚ («ҚРҰБ шлюзі БАК арқылы); 3) ҚР ІІМ «Автомобиль» ДҚ;
4) ҚР ІІМ «Жүргізуші» ДҚ; 5) ҚР Еңбекминінің «Орталықтандырылған деректер банкі» ДҚ;
* міндетті және ерікті сақтандыруда онлайн шарттар жасау мүмкіндігі;
* қызмет көрсетудің тәулік бойы қол жетімділігі;
* географиялық қол жетімділікті және Қазақстан өңірлерін сақтандыру қызметтерімен қамтуды арттыру (шалғай аймақтардың тұрғындары мен қозғалысы шектеулі азаматтарға сақтандыру компаниясының кеңсесіне бару қажеттілігі жоқ);
* сақтандырудағы қағаз және өзге де растаушы құжаттардың күшін жою (жеке басын куәландыратын құжаттар, жүргізуші куәлігі және сақтандыру компаниялары сұрататын өзге де құжаттар);
* сақтандыру бойынша мәмілелерге сақтандыру агенттерінің қатысуын болдырмау;
* сақтандыру полисін сатып алуға 10% жеңілдік ұсыну;
* сақтандыру полистерінің бланкілерін қолдан жасауға немесе жарамсыз бланкілерді беруге байланысты алаяқтық іс-әрекеттер тәуекелдерін болдырмау;
* сақтандыру шартын жасау уақыты 3-5 минутқа дейін қысқартылды;
* сақтандыру полистерінің қағаз бланкілерін пайдалануды болдырмау (сақтандыру компанияларының 250 млн теңге мөлшерінде қатаң есептілік бланкілеріне шығыстарын жыл сайын үнемдеу);
* клиенттің қағаз досьесін жүргізу қажеттілігін жою және сақтандыру компанияларының оларды жинау мен сақтауға арналған тиісті шығыстарын алып тастау;
* бақылау функцияларын жүзеге асыратын мемлекеттік органдарға бірыңғай сақтандыру дерекқорларына (бұдан әрі – БСДҚ) электрондық сұрату жіберу арқылы сақтандыру полисінің болу-болмауын тексеру мүмкіндігі берілген. Бұл шара, басқа шаралармен қатар көлік құралдарының жүргізушілеріне сақтандыру полисінің қағаз бланкісін өзімен бірге алып жүру және оны жол полициясы қызметкерлеріне көрсетпеу мүмкіндігін берді. Сақтандыру полисінің болуын жол полициясы нақты уақыт режимінде БСДҚ-дан мәліметтерді сұрату арқылы тексереді.

2019 жылдың соңында онлайн-сақтандыруды одан әрі дамыту шеңберінде Ұлттық Банк Басқармасы қаулысының жобасы әзірленд, ол онлайн сақтандыру жөніндегі қаулыларға мынадай өзгерістер мен толықтырулар енгізуді көздейді:

– Мемлекеттік Деректер базалары мен ақпараттық жүйелердің қол жетімсіздігі (жұмыстағы іркілістер) себебі бойынша сақтандыру шарттарын қашықтықтан жасасудың мүмкін еместігіне байланысты жағдайларды болдырмау;

– онлайн-сақтандырумен қамтуды ұлғайту және электрондық сақтандыру қызметтерінің қолжетімділігін арттыру мақсатында электрондық нысанда сақтандыру шарттарын жасасу үшін өзіне-өзі қызмет көрсету электрондық терминалдарын пайдалану заңдастырылады;

– сақтандыру ұйымдарының call-орталықтарын дамытуға бағытталған шаралар;

– сақтандыру компанияларынан және БСДҚ-дан SMS және e-mail-хабарламалар түрінде сақтанушыларға хабарламалардың тиімділігін арттыру;

 тұтынушының Қазақстан заңнамасында көзделмеген қосымша ақылы қызметтерді таңуға тыйым салу.

***Отандық және халықаралық қаржы нарықтарындағы жағдайдың өзгеруі салдарынан сақтандыру ұйымдарының инвестициялық позициясының нашарлауы.***

***Ықтимал тәуекелді басқару жөніндегі іс-шаралар:***

*Сақтандыру ұйымдарының активтерін инвестициялауға және әртараптандыруға қойылатын талаптарды қайта қарау.*

Сақтандыру (қайта сақтандыру) ұйымдарының инвестициялық мүмкіндіктерін кеңейту және АХҚО аумағында жұмыс істейтін қор биржасында сатылатын бағалы қағаздарды сақтандыру (қайта сақтандыру) ұйымдарының сатып алу мүмкіндігі бөлігінде қолданыстағы заңнамада көзделген кедергілерді жою мақсатында «Қазақстан Республикасының кейбір нормативтік құқықтық актілеріне қаржы нарығын реттеу мәселелері бойынша өзгерістер мен толықтырулар енгізу туралы» Ұлттық Банк Басқармасының 2019 жылғы 10 қыркүйектегі № 151 қаулысымен сақтандыру (қайта сақтандыру) ұйымдарының сатып алуы үшін бөлінген бағалы қағаздар тізімі кеңейтілді, салымдарды (депозиттерді) орналастыру үшін ЕДБ шекті рейтингі төмендетілді, өтімді активтер есебіне негізгі құралдар енгізілді (жоғары өтімді активтердің 5%-нан аспайтын мөлшерде), кері «Репо» операциялары 100% мөлшеріндегі жоғары өтімді активтер ретінде танылды.

Сондай-ақ сақтандыру (қайта сақтандыру) ұйымының сапасы мен өтімділігі бойынша активтерінің есебіне және сақтандыру (қайта сақтандыру) ұйымының жоғары өтімді активтерінің есебіне үлестес банктердегі ақша мен салымдар және үлестес заңды тұлғалардың бағалы қағаздары енгізілген.

***2.3-мақсат. Бағалы қағаздар нарығын одан әрі дамыту үшін қажетті жағдайлар жасау.***

***Отандық эмитенттердің халықаралық сауда алаңдарына, соның ішінде ЕАЭО-ға қатысушы елдерге кетуі.***

***Ықтимал тәуекелді басқару жөніндегі іс-шаралар:***

*Отандық қор нарығының тартымдылығын арттыру, инвесторлық базаны кеңейту және отандық нарыққа қатысушылардың бәсекеге қабілеттілігін арттыру жөнінде шаралар қабылдау.*

2019 жылы қазақстандық бағалы қағаздар нарығы көрсеткіштерінің жақсарғаны байқалады, мәселен акциялар нарығын капиталдандыру бір жыл ішінде 11,2%-ға өсіп, 17,2 трлн теңгені құрады *(көрсеткіштің өзгеруі бірқатар компаниялар акцияларының осы индикаторын есепке енгізу және кейбір атаулардың акцияларына бағаның айтарлықтай өсуі есебінен болды), KASE Индексінің мәні 2 363,79 тармаққа дейін 2,6%-ға өсті (2019 жылы KASE Индексінің өкілетті тізіміне «Қазатомөнеркәсіп «Ұлттық атом компаниясы» АҚ акциялары енгізілді. Индекстік акциялардың ішінде «Қазақстан Халық жинақ банкі» АҚ қағаздары «Казкоммерцбанк» АҚ-ты сатып алғаннан кейін көшбасшы болды).*

2019 жылдың соңында мемлекеттік емес эмиссиялық бағалы қағаздар эмитенттерінің саны 1 630 құрады, бұл 2019 жылғы 1 қаңтармен салыстырғанда 27 бірлікке немесе 1,7%-ға артық, оның ішінде ұйымдастырылған нарықта 196 эмитент тіркелген.

Номиналды ұстауды есепке алу жүйесіндегі қосалқы шоттардың саны 2020 жылғы 1 қаңтарда 121 168 бірлікті құрады, бұл 2019 жылғы 1 қаңтармен салыстырғанда 475 бірлікке немесе 0,4%-ға артық.

2019 жылы KASE отандық қор нарығының тартымдылығын арттыру аясында келесі жобалар жүзеге асырылды:

* KASE қор нарығында «Мәскеу биржасы» АҚ (MOEX) ПАО сауда-клирингтік жүйесінің базасында әзірленген ASTS+ сауда-клирингтік жүйесі енгізілді. KASE жаңа сауда-саттық жүйесінде ашылған сауда-саттыққа қаржы құралдары бойынша KASE орталық контрагент функцияларын орындауға кірісті;
* KASE мен 2019 жылғы қаңтар айындағы MOEX29 арасындағы стратегиялық әріптестік туралы Келісімді жүзеге асыру барысында KASE мен MOEX KASE 32 360 акциясын сату бойынша мәміле жасады. Осы мәміленің қорытындысы бойынша KASE капиталындағы MOEX үлесі KASE дауыс беретін акцияларының 3,37%-ын құрады;
* 2019 жылғы 1 шілдеден бастап KASE-де шетел валюталарымен сауда-саттық өткізу кезінде сауда-саттық күнінің ұзақтығы артты: валюталық сауда-саттықтың аяқталу уақыты 15:30-дан 17:00-ге ауыстырылды. Бұл өзгерістер сауда күнін ұзарту және шетелдік және халықаралық қатысушылар үшін теңгемен есеп айырысу мүмкіндіктерін кеңейту шеңберінде олардың қатысушылары үшін сауда-саттыққа қол жетімділігін арттыру мақсатында енгізілді;
* KASE биржалық нарығының қызметі туралы хабардарлықты арттыру мақсатында, сондай-ақ қазақстандық қор нарығында капитал тарту мүмкіндіктері туралы Мәскеу (Ресей), Минск (Беларусь), Ташкент (Өзбекстан), Шымкент, Ақтөбе, Нұр-Сұлтан және Алматы қалаларында «KASE Day» бірқатар іс-шаралар өткізілді;
* шетелдік институционалдық инвесторларды Қазақстанның қор нарығының әлеуеті және оған қол жеткізу тәсілдері туралы ақпараттандыру мақсатында Лондон қаласында «Kazakhstan: Local Markets Development;
* кәсіпкерлер мен KASE тұрғындары үшін қаржылық сауаттылықты арттыру мақсатында «Атамекен» ұлттық кәсіпкерлер палатасымен, «Даму» кәсіпкерлікті дамыту қорымен, халықаралық қаржы корпорациясымен (IFC), «Қазпошта» АҚ және басқа да ұйымдармен бірлесіп оқыту іс-шараларын өткізді.
* Ұлттық Банктің қысқа мерзімді ноттарымен және ҚР Қаржы министрлігінің мемлекеттік бағалы қағаздарымен мәмілелер үшін т+2 схемасы бойынша есеп айырысулар енгізілді. ҚР МБҚ Clearstream халықаралық есеп айырысу жүйесінде есептелетін бағалы қағаздар тізіміне енгізілді.

 Брокерлердің және (немесе) дилерлердің бәсекеге қабілеттілігін арттыру мақсатында мынадай шаралар қабылданды:

* клиенттерге кредиттік көмек беру құқығы берілді (маржиналдық мәмілелер жасау арқылы);
* заңды тұлғалардың есебінен және олардың тапсырмасы, өз есебінен және өз мүддесінде, басқарудағы активтер есебінен қолма-қол ақшасыз шетел валютасымен айырбастау операцияларын ұйымдастыру, мәмілелер бойынша лимитті жеке тұлғалардың есебінен алу құқығы берілді (бұрын белгіленген лимит шеңберінде тек жеке тұлғалардың есебінен мәмілелер жасасу көзделген);
* тек қор биржасында мәмілелер жасау бойынша шектеу алынып тасталды.

***«Астана» халықаралық қаржы орталығы мен Қазақстан Республикасының юрисдикциялары арасындағы реттеуші төрелік.***

***Ықтимал тәуекелді басқару жөніндегі іс-шаралар:***

*Реттеуші төреліктің тәуекелдерін төмендету бойынша алдын алу шараларын қабылдау.*

2019 жылы Ұлттық Банк «АХҚО Әкімшілігі» АҚ-мен, Қазақстан Республикасының мемлекеттік органдарымен, қоғамдық бірлестіктермен және т.б. бірлесіп «Астана» халықаралық қаржы орталығын (АХҚО) құру және дамыту мәселелері бойынша жұмыстар жүргізді.

Институционалдық инвесторларды АӨҚО биржасына жіберуді және АӨҚО биржасының ресми тізіміне енгізілген бағалы қағаздарды жоғары өтімді және институционалдық инвесторлар инвестициялауға рұқсат етілген ретінде тануды көздейтін Ұлттық Банктің нормативтік құқықтық актілеріне өзгерістер жарияланды.

 Ұлттық Банкте AIX CSD (АХҚО депозитарийі) корреспонденттік шотын ашуға қатысты «Қазақстан Республикасындағы банктер және банк қызметі туралы» ҚР Заңының 30-бабының
7-тармағына (2020 жылғы 1 қаңтардан бастап күшіне енген) өзгерістер енгізілді.

«Қазақстан Республикасының Ұлттық Банкі Басқармасының кейбір қаулыларына төлем жүйелерінің жұмыс істеуі және төлем қызметтері нарығын реттеу мәселелері бойынша өзгерістер мен толықтырулар енгізу туралы» Ұлттық Банк Басқармасының 2019 жылғы 28 қарашадағы
№ 221 қаулысы қабылданды, оның шеңберінде «Қазақстан Республикасының Ұлттық Банкі мен банктер, сондай-ақ банк операцияларының жекелеген түрлерін жүзеге асыратын ұйымдар арасында корреспонденттік қатынастар орнату қағидаларын бекіту туралы» Ұлттық Банк Басқармасының 2016 жылғы 31 тамыздағы № 221 қаулысына өзгерістер енгізілді.

Ұлттық Банк БАӘ қаржы реттеушілерімен екі құқықтық, реттеуші жүйелердің қатар жұмыс істеуі, БАӘ-де халықаралық қаржы орталықтарын құру мақсаттары мен міндеттері мәселелері бойынша кездесулер ұйымдастырып, өткізді.

 БАӘ-нің реттеушілері өкілдерімен консультациялардың қорытындысы бойынша «Астана» халықаралық қаржы орталығы туралы» Қазақстан Республикасының Конституциялық заңына түзетулердің жобасы дайындалды, ол ҚР Парламенті Мәжілісінің қарауында тұр *(2019 жылғы 27 қарашада жіберілді)* және онда мыналар қамтылған:

1) АХҚО қатысушыларына Қазақстан Республикасының азаматтарына және Қазақстан Республикасының заңнамасына сәйкес құрылған және Орталықтың қатысушылары болып табылмайтын заңды тұлғаларға (оның ішінде депозиттерді қабылдау, банк шоттарын ашу және жүргізу) қаржылық және кәсіби қызметтер көрсетуге тыйым салу;

- заңды тұлғаларға шетел валютасымен кредиттер беру;

- қайта сақтандыру.

2) АХҚО қатысушыларына Орталықтың қатысушылары болып табылмайтын Қазақстан Республикасының резиденттеріне сақтандыру қызметтерін көрсетуге, сондай-ақ Орталықтың қатысушылары болып табылмайтын Қазақстан Республикасының үшінші тұлғаларының пайдасына сақтандыруды жүзеге асыруға, Қазақстан Республикасының заңнамасында белгіленген міндетті сақтандыру сыныптары бойынша сақтандыру қызметтерін көрсетуге тыйым салу.

3) АХҚО қатысушылары арасындағы ақшалай міндеттемелер теңгеден өзгеше валютада көрсетілуі және орындалуы тиіс екендігі туралы талаптар. Өзге міндеттемелер Қазақстан Республикасының заңнамасына сәйкес шетелдік/ұлттық валютамен көрсетіледі және орындалады.

Қазақстан Республикасының Үкіметі Ұлттық Банк түзетулерінің жобасын мүдделі мемлекеттік органдар мен ұйымдарға келісуге жіберді.

Сонымен қатар, АӨҚО Комитеті мен Ұлттық Банк арасында 2019 жылғы 27 наурыздағы № 105ҰБ өзара ынтымақтастық пен көмек көрсету туралы келісімді әзірлеу және жасау бойынша жұмыстар жүргізілді. Келісімнің мақсаты екі реттеушінің өзара іс-қимылы үшін, оның ішінде өзара қызығушылық тудыратын мәселелерді талқылау үшін негіздемелік жағдайлар жасау болып табылады.

 Сондай-ақ Ұлттық Банк пен АХҚО Қаржылық қызметтерді реттеу жөніндегі комитеті арасында ақпарат, оның ішінде конфиденциалды ақпарат алмасу туралы келісімнің жобасы әзірленді. Ақпарат, оның ішінде конфиденциалды ақпарат алмасу туралы келісім реттеушілердің алдына қойылған міндеттерді орындау, қаржы нарығын қадағалаудың тиімділігін арттыру, қадағалаудағы ұйымдардың заңсыз қызметке тартылуына жол бермеу үшін ақпарат алмасуға мүмкіндік береді.

 АХҚО қызметі мен даму мәселелері бойынша БАҚ, жеке және заңды тұлғалардың және тағы да басқа тұлғалардың сұратулары бойынша түсіндірулер дайындау тұрақты негізде жүргізілді.

***Ұйымдастырылған бағалы қағаздар нарығында бағалы қағаздарды орналастыру арқылы қаражат тартуға эмитенттердің мүдделілігінің аз болуы***

***Тәуекелдерді басқару жөнінде шаралар қабылданбаған жағдайда орын алуы ықтимал салдары***

*Қор нарығы өтімділігінің төмендеуі*

***Ықтимал тәуекелді басқару жөніндегі іс-шаралар:***

*Нарыққа жаңа эмитенттердің шығуын ынталандыру тетіктерін құру және оларды қолдау бағдарламаларын енгізу.*

Мемлекеттік емес бағалы қағаздар (акциялар, облигациялар, пайлар) шығарылымын мемлекеттік тіркеу бойынша және акцияларды орналастыру қорытындылары туралы есепті бекіту бойынша мемлекеттік қызмет көрсетудің ыңғайлы электрондық форматына көшу жүзеге асырылды.

Бүгінгі таңда, салықтық ынталандырумен қоса, қор нарығына нивесторларды тарту үшін барлық жағдай жасалған. Инвесторлардың KASE-де акциялармен және облигациялармен мәмілелер жасауы кезінде алынған кірістерін босататын бірқатар салық жеңілдіктері бар. Сондай-ақ, жеке тұлғалардың бағалы қағаздар бойынша дивидендтер және сыйақы түріндегі кірістеріне салық жеңілдіктері көзделген.

Осымен қатар, Ұлттық Банк халықтың қаржылық сауаттылығын арттыру және әртүрлі қаржы құралдарына, оның ішінде бағалы қағаздарға салуға қатысты инвестициялық мүмкіндіктерін кеңейту бойынша тұрақты негізде жұмыс жүргізеді.

 Уәкілетті органның эмитенттерге қатысты бақылап-қадағалау функциялары қысқарды. Бағалы қағаздарды шығару және орналастыру бойынша рұқсат беру рәсімдері оңтайландырылды, бұл эмитенттердің қор нарығына шығуына және олардың қызметінің айқындылығын арттыруға ынталандырады.

 Эмитенттер жариялайтын ақпарат тізбесін оңтайландыруды, сондай-ақ қаржылық есептілік депозитарийін жалғыз дереккөзі ретінде айқындай отырып, эмитенттер жариялайтын ақпаратты бұқаралық ақпарат құралдарының әртүрлі көздерінде қайталануын болдырмауды көздейтін шаралар іске асырылды. Ұлттық Банктің эмитенттерге қатысты кейбір заңнамалық актілерге енгізген түзетулері ақпаратты жария ету жөніндегі G20/ОЭСР корпоративтік басқару қағидаттарымен келісіледі, олар ақпаратты тарату арналарының пайдаланушылардың қажетті ақпаратқа тең құқықты, уақтылы және шамадан тыс шығыстармен байланысы жоқ қол жеткізуін қамтамасыз етуге тиіс.

 KASE ресми тізімінің құрылымында шағын және орта бизнес эмитенттері үшін балама алаң жасалды. Балама алаңға жіберілетін бағалы қағаздарға листингтің жеңілдетілген рәсімі қолданылады, ол ең аз листингтік жинақтарға (листингтік жинақтарда 30%-дан артық үнем), ақпаратты ашудың жеңілдетілген талаптарына қаржылық консультанттың болуы жөніндегі талаптардың болмауына негізделеді. Бұл ретте қолданыстағы бизнес-процесті қаржыландыру және бизнес жобаны кеңейту үшін қаржылық емес сектор компанияларына басымдық беріледі. Бұдан басқа, KASE-де старт-ап жобаларына арналған алаң және шағын және орта бизнес субъектілеріне жауапкершілігі шектеулі серіктестіктің (ЖШС) ұйымдық-құқықтық нысанында қаржыландырудың балама көзін (ЖШС-та үлестерді саудалау) беруге арналған Private Market алаңы жұмыс істейді.

***Бағалы қағаздар нарығының кәсіби қатысушыларының реттеу талаптарының қатаңдығы***

***Ықтимал тәуекелдерді басқару жөніндегі іс-шаралар***

2019 жылғы қыркүйекте Ұлттық Банк Басқармасы бағалы қағаздар нарығының кәсіби қатысушыларын пруденциялық реттеуді жетілдіруге бағытталған бірқатар нормативтік құқықтық актілерге түзетулер қабылдады. Атап айтқанда, бұл түзетулерде мыналар көзделеді:

- өтімді активтер есебіне кіретін қаржы құралдарының тізбесін, оның ішінде өтімді активтер тізбесін «Астана» халықаралық қаржы орталығының қор биржасында ашық саудаға жіберілген бағалы қағаздармен толықтыру арқылы кеңейту;

- өтімді активтер есебіне қабылданатын қаржы құралдарының құнын оларға тән тәуекелдер деңгейіне қарай (яғни бағалы қағаздардың кредиттік рейтингіне және (немесе) листинг санатына қарай) дифференциалды өлшеу.

***Инвесторлық базаның шектеулілігі және халықтың қор нарығына қатыстылығының төмен деңгейі***

***Ықтимал тәуекелдерді басқару жөніндегі іс-шаралар:***

*Брокерлердің электрондық қызметтер ұсыну мүмкіндігін ендіру, бағалы қағаздар саудасы қағидаларын оңайлату, инвестициялаудың ұжымдық нысандарының құрылуы және жұмыс істеу процестерін ырықтандыру және инвестициялар үшін қауіпсіз ортаға кепілдік беретін жүйені құру арқылы инвесторлық базаны кеңейту.*

Қашықтан кіру жүйелерін пайдалана отырып, қор нарығына инвесторларды тарту және сауда талаптарын жеңілдету мақсатында клиенттің электрондық цифрлық қолтаңбасы негізінде сауда операцияларын жүргізуді және брокердің клиентке жеке кабинет арқылы электрондық қызмет ұсынуын қоса алғанда, брокерлердің электрондық қызметтер ұсыну мүмкіндігі енгізілді.

Брокерлік ұйымдар өз клиенттеріне эмиссиялық бағалы қағаздармен және басқа қаржы құралдарымен саудаға қатысуы үшін бағалы қағаздар нарығына тікелей кіру қызметін көрсету үшін Direct Market Access (DMA) жүйесін пайдаланады. Сауда платформалары (оның ішінде мобильді) арқылы сауда алаңдарына тікелей рұқсаты бар брокерлер клиенттерінің санын есептеу. Бүгінгі таңда жиынтық клиенттік базаның жартысына жуығы (45,5%) сауда-саттыққа қашықтан кіру рұқсаты бар клиенттерге тиесілі (20,7% - 01.01.2017 ж. ). Брокерлердің сауда-саттыққа қашықтан кіру арқылы клиенттермен жасайтын мәмілелерінің саны өсіп келеді. Мысалы,
2017 жылмен салыстырғанда мұндай мәмілелер саны 4 есеге дерлік өсті және 2019 жылы мұндай мәмілелердің орташа алғандағы саны 2017 жылғы 11 506-мен салыстырғанда 41 785 болды.

KASE клиенттерінің нарық секторларына кіруі үшін мүмкіндіктерін арттыру бойынша жұмыс шеңберінде «SMA-клиент» функциясы әзірленді. «SMA-клиент» - сауда-саттыққа қатысушымен соңғысының тапсырмаларды өңдеудің шағын жүйесі арқылы көрсетілген сауда-саттыққа қатысушыға берілетін оның тапсырмалары негізінде аталған тұлға есебінен және оның мүддесінде ASTS+ сауда-клирингтік жүйесінде мәмілелер жасауы үшін шарт жасасқан тұлға. Демеушілік рұқсаты бар клиент деп тапсырма бойынша сауда-саттыққа қатысушы мәміле жасау мақсатында сауда-клирингтік жүйесіне өтінім беретін жеке және заңды тұлғаны айтады. Демеушілік рұқсаты бар клиенттердің тапсырмалары тапсырмаларды өңдеудің шағын жүйесі арқылы сауда-саттыққа қатысушыға беріледі.

Осылайша, SMA-клиент жүйесінің DMA алдындағы негізгі артықшылығы - клиенттер мен сауда-саттыққа қатысушылардың сауда-клирингтік жүйесінің шағын жүйелеріне тікелей рұқсат алу мүмкіндігі (KASE мүшесінің бағдарламалық қамтамасыз етуін қолданбастан жүйеге тікелеу өтінім беруі).

Отандық брокерлердің қызметін ырықтандыру шеңберінде олардың инвестициялық мүмкіндіктері кеңейтілді, атап айтқанда брокерлерге отандық кастодиандарға соқпай, тікелей шетелдік есеп айырысу ұйымдарында жеке шоттар ашу мүмкіндігі берілді. Банк холдингінің инвестициялық стратегиясына талаптар белгіленді және облигациялар нарығында банк холдингтерінің инвестициялық мүмкіндіктері кеңейтілді, нәтижесінде нарықта банк холдингтері ретінде стратегиялық инвесторлар пайда болады.

Брокерлердің өз есебінен және өз мүддесінде, сондай-ақ клиенттер – жеке және заңды тұлғалардың есебінен және тапсырмасы бойынша, сондай-ақ басқарудағы активтер есебінен қолма-қол ақшасыз шетел валютасымен айырбастау операцияларын жүзеге асыру мүмкіндігі енгізілді.

***Банктік және сақтандыру (қаржылық) холдингтерінің инвестициялық саясатының шектеулері***

***Ықтимал тәуекелдерді басқару жөніндегі іс-шаралар:***

*Сатып алуға рұқсат етілген қаржы құралдарының тізбесін кеңейту.*

 «Қазақстан Республикасының кейбір нормативтік құқықтық актілеріне қаржы нарығын реттеу мәселелері бойынша өзгерістер мен толықтырулар енгізу туралы» Ұлттық Банктің 2019 жылғы 10 қыркүйектегі № 151 қаулысымен банктік және сақтандыру холдингтерінің инвестициялық мүмкіндіктері кеңейтілді.

***Қазақстан Республикасының қаржы секторын 2030 жылға дейін дамыту жөніндегі тұжырымдамада белгіленген бағалы қағаздар нарығын дамытуды ынталандыру жөніндегі жоспарланған мақсаттар мен міндеттерді толық орындамау***

***Ықтимал тәуекелді басқару жөніндегі іс-шаралар:***

*2030 жылға дейін ҚР қаржы секторын дамыту жөніндегі тұжырымдамада белгіленген бағалы қағаздар нарығын дамытуды ынталандыру мәселелерін пысықтау кезінде ведомствоаралық үйлестіруді күшейту.*

Қазақстан Республикасының қаржы секторын дамытудың 2030 жылға дейінгі тұжырымдамасы бірнеше кезеңді болжайды, осыған байланысты жоспарланған іс-шараларды іске асыру 2030 жылға дейін жүзеге асырылатын болады.

*Еуразиялық экономикалық одақ (ЕАЭО) елдерінде бірыңғай қаржы нарығын қалыптастыруға қатысты*

20.12.2019 ж. ЕАЭО мүше мемлекеттердің қаржы нарығы саласындағы заңнамасын үйлестіру туралы келісім (бұдан әрі – Келісім) ратификацияланды. Келісім  29.05.2014 жылғы ЕАЭО туралы шарттың 70-бабының 3-тармағына сәйкес, ЕАЭО шеңберінде ортақ қаржы нарығын құру, көрсетілетін қызметтер секторларында (банк секторында, сақтандыру секторында, бағалы қағаздар нарығындағы көрсетілетін қызметтер секторында) қызмет түрлерін жүзеге асыруға арналған лицензияларды өзара тануды және ЕАЭО мүше мемлекеттердің қаржы нарықтарына кемсітушіліксіз қол жеткізуді қамтамасыз ету,  мүше мемлекеттердің қаржы нарықтарындағы мемлекеттік реттеуді жетілдіру және бақылау мен қадағалауды жүзеге асыру қажеттігі мақсатында әзірленді.

Келісім шеңберінде мүше мемлекеттердің әрқайсысы, сол мүше мемлекеттің қандай нормативтік құқықтық актілері жақындастыруға жататыны туралы шешім, сондай-ақ мүше мемлекеттердің қаржы нарығы саласындағы заңнамасын үйлестіру жөніндегі шараларды іске асыру дәйектілігін белгілеу туралы шешім қабылдайды.

Қазіргі уақытта Ұлттық Банк ЕАЭО мүше мемлекеттердің заңнамасын үйлестіру жоспарын әзірлеу сатысын жүзеге асыруда, өйткені Келісімнің 6-бабының 1-тармағына сәйкес, Келісім күшіне енген күннен бастап 9 ай ішінде мүше мемлекеттердің заңнамасын үйлестіруді жүргізу кезеңдері мен мерзімдерін көрсете отырып, мүше мемлекеттердің заңнамасын үйлестіру жоспарын (бұдан әрі – үйлестіру жоспары) әзірлейтіні көзделген.

Депозитарий Келісімге кіру үшін қажетті ішкі мемлекеттік рәсімдерді мүше мемлекеттердің орындауы туралы соңғы жазбаша хабарламаны дипломатиялық арналар бойынша алған күннен бастап күнтізбелік 30 күн өткеннен кейін Келісім күшіне енеді (Ішкі мемлекеттік рәсімдер Ресей Федерациясында және беларусь Республикасында аяқталды. Арменияда және Қырғыз Республикасында рәсімдер жалғасуда).

*Эмитенттер мен инвесторлар үшін салықтық ынталандыру (жеңілдіктер) механизмін құруға қатысты.*

Ұлттық Банк «Қазақстан қаржыгерлерінің қауымдастығы» ЗТБ-мен бірлесіп, салық салынуға жататын жеке тұлғалардың кірісінен, ашық және аралық инвестициялық үлес қорларының жарналарын сату кезіндегі құн өсімі кірісінен алып тастауды көздейтін түзету жасады. Салықтық жеңілдіктің негізгі мақсаты бизнесті дамыту үшін қолайлы жағдайлар жасау және осы жеңілдіктер қолданылатын нарықтар мен экономиканың салаларында сұранысты ынталандыру, жеке тұлғалар тарапынан инвестициялық үлес қорларына қызығушылықты ояту болып табылады.

Бұл түзетуді Республикалық бюджет комиссиясы қолдады және «Қазақстан Республикасының салық салу және инвестициялық климатты жетілдіру мәселелері жөніндегі кейбір заңнамалық актілеріне өзгерістер мен толықтырулар енгізу туралы» Қазақстан Республикасы Заңының жобасы шеңберінде бастамашылық етті.

***2.4-мақсат. Жинақтаушы зейнетақы жүйесін одан әрі дамыту бойынша жағдайлар жасау***

***БЖЗҚ зейнетақы активтерінің кірістілігі (кемінде 4%)***

***Ықтимал тәуекелдерді басқару бойынша іс-шаралар***

***БЖЗҚ зейнетақы активтерін инвестициялық басқаруды жүзеге асыру***

2019 жылдың қорытындысы бойынша (2019 жылғы 1 қаңтардан бастап 31 қаңтар аралығындағы кезеңге) БЖЗҚ салымшыларының шоттарына бөлінген БЖЗҚ зейнетақы активтерінің кірістілігі 5,4% мөлшерде жылдық инфляция деңгейімен 6,57% құрады. 2019 жылы зейнетақы активтері бойынша нақты кірістілік 1,17% құрады.

Осылайша, БЖЗҚ зейнетақы активтерінің нақты кірістілігі 2019 жылы белгіленген мақсатты мәннен кемінде 4% -дан 2,57% -ға асты.

Нысаналы мақсатқа қол жеткізу үшін есепті кезең ішінде зейнетақы активтеріне қатысты инвестициялық қызметті жүзеге асырды. 2020 жылғы 1 қаңтардағы жағдай бойынша Қазақстан Республикасының Ұлттық қорын басқару жөніндегі кеңес 2019 жылға бекіткен бағыттар шеңберінде БЖЗҚ зейнетақы активтерін келесідей инвестициялады:

˗ орташа жылдық кірістілігі 8,7%, 584,1 млрд теңге сомасына Қазақстан Республикасының мемлекеттік бағалы қағаздарын сатып алды;

* орташа жылдық кірістілігі 11,1%, 337,2 млрд теңге сомасына квазимемлекеттік сектор субъектілерінің борыштық бағалы қағаздарын сатып алды;

˗ тіркелген және құбылмалы сыйақы мөлшерлемесімен 233,9 млрд теңге сомасына халықаралық қаржы ұйымдарының облигацияларын сатып алды;

˗ 600 млрд теңге сомаға басым жобаларды кредиттеу тетігі («қарапайым заттар экономикасы») шеңберінде орташа жылдық кірістілігі 10,9%, 72,3 млрд теңге сомасына екінші деңгейдегі банктердің облигацияларын сатып алды.

Шетел валютасымен көрсетілген БЖЗҚ зейнетақы активтері БЖЗҚ инвестициялық декларациясында белгіленген валюталық активтердің жалпы құрылымы мен инвестициялық стратегиясына сәйкес инвестициялар салынады.

2019 жылы БЖЗҚ зейнетақы активтерінің портфеліне Перу, Индонезия, Филиппин және Ресей үкіметтерінің мемлекеттік бағалы қағаздары сатып алынды. Осы бағыттағы инвестициялар көлемі орташа жылдық кірістілігі 2,8% болатын, 197,5 млн АҚШ долларын құрады.

Сонымен қатар, БЖЗҚ зейнетақы активтері бойынша кірістілікке қол жеткізу және оны ұстап тұру үшін күн сайын зейнетақы активтеріндегі бос ақша қалдықтары ақша нарығының құралдарына салынды.

*Зейнетақы активтерін басқарудың тиімділігін арттыру мәселесіне қатысты*

 Ұлттық Банк зейнетақы активтерін бәсекелі ортаға беру тетігін жасады, ол мыналарды көздейді:

 - инвесторларға зейнетақы жинақтарының жеткіліктілік шегінен асатын бөлігін аудару үшін басқарушы компанияны таңдау құқығын беру;

 - зейнетақы активтері бойынша кірістіліктің белгіленген минималды мәнінен төмен емес кірістілікті қамтамасыз ету;

 - жеке басқарушы компания басқаратын зейнетақы жинақтарына қатысты инфляция бойынша мемлекеттік кепілдеменің болмауы;

 - БЖЗҚ-ны жинақтаушы зейнетақы жүйесі үшін тұтастай алғанда «бір терезе қағидаты бойынша» бір әкімші ретінде сақтау (бірыңғай ақпараттық жүйені жүргізу, салымшылардың (алушылардың) жеке зейнетақы шоттарын есепке алу, зейнетақы активтерін бірыңғай бағалау).

2019 жылдың қараша айында зейнетақы активтерін әртараптандыру және кірістілігін арттыру бойынша жүргізіліп жатқан жұмыс аясында дамыған елдердегі компаниялардың акцияларына және инвестициялық деңгейдегі корпоративті облигацияларға индекстелген инвестициялар үшін зейнетақы активтерінің валюталық портфелінің бір бөлігін шетелдік басқарушы компанияларға кезең-кезеңімен беру процесі басталды.

Дамыған елдердің акцияларына инвестициялау үшін HSBC Global Asset Management (UK) Limited сыртқы басқарушы тартылды, оған «Жаһандық пассивті акциялар» мандаты бойынша 100,0 млн АҚШ доллары көлемінде ақша қаражаты аударылды.

Инвестициялық деңгейдегі корпоративтік облигацияларға инвестициялау үшін Principal Global Investors (Europe) Limited және PGIM Fixed Income екі сыртқы басқарушы тартылды, оларға

«АҚШ долларымен көрсетілген, жоғары капиталдандырылған инвестициялық деңгейдегі жаһандық корпоративтік облигациялар» мандаты бойынша 200,0 млн АҚШ доллары (әрқайсысына 100,0 млн АҚШ доллары) көлемінде ақша қаражаты аударылды.

Нәтижесінде, 2020 жылғы 1 қаңтардағы жағдай бойынша сыртқы басқарудағы зейнетақы активтерінің валюталық портфелінің үлесі БЖЗҚ зейнетақы активтері көлемінің 2,0%-на дейін ұлғайды (211,9 млрд теңге немесе 553,8 млн АҚШ доллары).

БЖЗҚ инвестициялық декларациясында белгіленген зейнетақы активтерінің валюталық портфелінің мақсатты бөлінуіне сәйкес шетелдік басқарушы компанияларға беру жоспарланған қаражаттың жалпы көлемі 2,8 млрд долларды құрайды, оның ішінде жаһандық акциялар мандаты бойынша 1,3 млрд АҚШ доллары, инвестициялық деңгейдегі корпоративтік облигациялар мандаты бойынша 1,5 млрд АҚШ доллары. Акциялар мен облигациялар нарығына кірудің қолайсыз сәтіндегі тәуекелдерді азайту мақсатында зейнетақы активтерін тарту және сыртқы басқаруға беру 2 жыл ішінде кезең-кезеңмен жүзеге асырылады.

Жоғарыда аталған жұмыс зейнетақы активтерін басқаруды жетілдіруге және нәтижесінде ұзақ мерзімді болашақтағы зейнетақы жинақтарының кірістілігін арттыруға бағытталған.

***Халықтың жинақтаушы зейнетақы жүйесіне сенім білдірмеуі***

***Ықтимал тәуекелдерді басқару бойынша іс-шаралар:***

*Халық арасында жинақтаушы зейнетақы жүйесінің өзекті мәселелері бойынша жан-жақты ақпараттық-түсіндіру жұмыстары*

Халықтың жинақтаушы зейнетақы жүйесіне деген сенімін арттыру мақсатында Ұлттық Банк және «Бірыңғай жинақтаушы зейнетақы қоры» АҚ тұрақты негізде бұқаралық ақпарат құралдары мен әлеуметтік желілерде белсенді жұмыс жүргізіп отырады.

Ұлттық Банк пен БЖЗҚ басшыларының телеарналарда телевизиялық бағдарламаларға, республикалық радио және мерзімді баспа басылымдарына қатысуы ұйымдастырылады.

Тоқсан сайын БЖЗҚ басшыларының БЖЗҚ-дан төлемдер, зейнетақы жинақтарының, жаңа электрондық сервистердің сақталуына кепілдік беру, инвестициялық кірісті есепке жазу тетігі және проблемалы активтермен жұмыс мәселелері бойынша баспасөз конференциялары мен брифингтері өтіп тұрады. Республикалық және облыстық газеттерде, интернет-порталдардың беттерінде және телевизиялық эфирде тиісті материалдар орналастырылады.

Халықты жинақтаушы зейнетақы жүйесіне тарту үшін ақпараттық-түсіндіру жұмыстарын күшейту мақсатында, сондай-ақ Қазақстан Республикасы халқының қаржылық-құқықтық сауаттылығын арттыру мақсатында БЖЗҚ қызметкерлері кәсіпорындар мен ұйымдарға, оның ішінде республика аймақтары бойынша көшпелі іс-шараларды жүзеге асырады. Жергілікті атқарушы органдар БЖЗҚ филиалдарымен бірлесіп Әлеуметтік міндеттерді іске асыру мәселелері бойынша ынтымақтастық және өзара іс-қимыл туралы меморандум шеңберінде 2019 жылы
1 млн астам адамның қатысуымен 34,9 мың презентация өткізді.

БЖЗҚ филиалдары тоқсан сайынғы негізде «Ашық есік күні» іс-шараларын өткізді, оның шеңберінде жинақтаушы зейнетақы жүйесі туралы өзекті ақпарат берілді, сондай-ақ зейнетақымен қамсыздандыру мәселелері бойынша білікті консультациялар жүргізілді. 2019 жылы қатысушылар саны 13,9 мың адам болды.

Сонымен қатар, БЖЗҚ БАҚ-пен белсенді түсіндіру жұмыстарын жүргізуде. Республикалық және облыстық газеттер, интернет-порталдар беттерінде және телевизиялық эфирде 2019 жылы БЖЗҚ атап 39,4 мыңнан астам жарияланым орналастырылды. Бұл ретте БЖЗҚ БАҚ-тың түрлі арналары бойынша ұсынған ақпарат бойынша 34,5 мыңнан астам материал шықты. Осылайша, БЖЗҚ бастамашылық ететін ақпараттық ағын зейнетақы жүйесі туралы барлық ақпараттық өрістің 88%-ын алады.

2019 жыл ішінде БЖЗҚ филиалдарының қызметкерлері жеке зейнетақы калькуляторы үлгісін пайдалана отырып 470,4 мың дербес консультация берді.

Ақпараттық-түсіндіру жұмыстары үшін коммуникациялық арналар ретінде:

– Ақпараттық агенттіктер және интернет-порталдар пайдаланылады. Осы арналарда барлығы жедел және дәйексөздер ретінде БЖЗҚ-ны атап, 33,5 мыңнан астам жарияланым шықты;

– Телевидение. Телеарналарда 1,7 мыңнан астам материал шықты: жаңалықтар, талдамалық сюжеттер, БЖЗҚ спикерлерінің қатысуымен ток-шоу, арнайы бағдарламалар. Қыркүйек айынан желтоқсан айы аралығында 31 арнада «Zeinet.kz» /«Пенсия.kz» бағдарламасы шықты. Бағдарламаның шығарылымдарында спикерлер негізінен филиал директорлары болды, бұл бағдарламаның республика өңірлерінде танымалдығын арттыруға ықпал етті. Барлығы
15 бағдарлама қазақ тілінде және 15 бағдарлама орыс тілінде шықты. Ақпараттық-талдамалық бағдарлама көрермен аудиториясын кеңінен қамтыды, арнасының басты бағдарламасы «Информбюро» рейтингі деңгейінде рейтингке ие болды және арнаның орташа рейтингінен асып түсті. Республикалық (НТК, 31 арна) және өңірлік арналарда «БЖЗҚ электрондық сервистері» және «Зейнетақы жүйесі неден тұрады» роликтерінің ротациясы жүзеге асырылды. Жалпы эфирге 21 250 ролик шықты (19 920 өңірлік арналарда, 1585 – республикалық арналарда).

– Баспа БАҚ. БЖЗҚ бастамасы бойынша баспасөз БАҚ-тарында шамамен 2,9 мың материал жарық көрді, өйткені бұл ақпарат арнасы неғұрлым жедел БАҚ позициясынан төмен. Дегенмен, баспа БАҚ арқылы барлық нысаналы аудиториялар жас топтары бойынша, сондай-ақ тұратын жері бойынша (республикалық/өңірлік БАҚ), сондай-ақ білімінің түрі мен деңгейі бойынша (көп таралымы бар қоғамдық-саяси газеттер, сарапшылар тобы үшін іскер БАҚ) қамтылды.

– Радио. Радиоэфирге барлығы 1,2 мыңнан астам материал шығарылды. «Ретро» радиосында «Зейнетақы туралы ойлан»/ «Зейнетақы неден басталады» арнайы бағдарламасы шықты, онда жүргізушілер қазақстандық зейнетақы жүйесінің қалай құрылғандығы және зейнетақы капиталын неге қалыптастыру керектігі туралы түсінікті тілмен айтып берді. Эфирге барлығы 12 бағдарлама қазақ тілінде және 12 бағдарлама орыс тілінде шықты (барлығы 48 шығарылым).

«Қазақ радиосында» «Еңбек түбі – береке» бағдарламасы көрсетілді. Мәселен, мемлекеттік тілде 12 бағдарлама қайталанып шықты. Бұл бағдарлама әсіресе маңызды, өйткені басқа БАҚ-пен аз қамтылған, интернет жоқ аймақтарда.

 Республикалық радиостанцияларда («Орыс радиосы» және «Қазақ радиосы») «БЖЗҚ электрондық сервистері» және «Зейнетақы жүйесі неден тұрады» аудиороликтері көрсетілді.

БАҚ үшін іс-шаралар. 2019 жылғы негізгі PR-жобалардың бірі астана Нұр-Сұлтанда, Шымкент, Ақтөбе, Қарағанды, Қызылорда, Өскемен қалаларында «Қазақстан Республикасының жинақтаушы зейнетақы жүйесі туралы білу қажет» атты қаржы журналистика мектебін өткізу болды. 2019 жылы өткізілген 6 мектептің нәтижесінде елордалық және аймақтық БАҚ-тың 203 қазіргі және болашақ журналистері жинақтаушы зейнетақы жүйесінің қыр-сырын біліп, жүйе және БЖЗҚ туралы ақпаратты алу және жұмыс істеу дағдыларын меңгеріп, БЖЗҚ мамандарымен танысып, олардың жоғары кәсіби деңгейін көрді.

 Зейнетақымен қамсыздандыру саласындағы қаржылық сауаттылықты арттыру мақсатында болашақ салымшы-студенттер арасында Қорқыт ата атындағы Қызылорда мемлекеттік университетінде, Алматыдағы Менеджмент университетінде (AlmaU), Өскемен қаласындағы Сәрсен Аманжолов атындағы Шығыс Қазақстан мемлекеттік университетінде дәрістер өткізілді. Іс-шараға 180 студент және оқытушылар қатысты.

Жастар аудиториясымен жұмыс аясында 2019 жылы «Болашақтың өз қолында»/«Твое будущее в твоих руках» жинақтаушы зейнетақы жүйесі туралы Студенттік жобалар конкурсының тұжырымдамасы әзірленіп, іске асырылды. Конкурстың шарты ретінде тұрғындарға коммуникациялардың көмегімен ақпарат жеткізу бойынша дайын тиімді шешім алу деп белгіленді (мысалы, жұмыс механикасын қоса алғанда, БАҚ-пен жұмыс жөніндегі жобаны әзірлеу, бейнеролик, тележоба және т.б. сценарийін жасау), IT-шешімдер (ойындар, арнайы қосымшалар және т. б.) және т. б. Конкурсқа 21 студент қатысып, 9 ерекше жоба ұсынылды, олар жас ұрпақтың зейнетақы жүйесіне деген қызығушылығын көрсетті.

Digital-коммуникациялар. 2019 жылғы 12 айда БЖЗҚ-ның сайтын қарып шыққандардың саны 44 млн болды. Бұл ретте көріп шыққандардың саны шамамен 2,9 млн жуық болды, Пайдаланушылардың БЖЗҚ қызметі туралы қызықтыратын ақпаратқа еркін қол жеткізуін қамтамасыз ету мақсатында БЖЗҚ Басқармасы Төрағасының ресми блог-платформасы белсенді түрде жұмысын жалғастыруда. Жыл басынан бері 420 өтініш өңделді, осы коммуникация арнасының іске қосылуынан (2017 жылдың 27 наурызы) 2019 жылдың 31 желтоқсанына дейін
2 179 өтінішке жауап берілді. Сайттың тек БАҚ және сарапшылар үшін ғана емес, сонымен қатар іздестіру арқылы беру позицияларын арттыру, негізгі сұраныстар мен сыртқы трафикті ұлғайту есебінен салымшылар (алушылар) үшін ақпараттың шынайы көзі ретіндегі маңыздылығын арттыру бойынша оң тренд сақталуда.

Facebook, Instagram, Twitter, «Одноклассники» және Instagram әлеуметтік желілеріндегі БЖЗҚ парақшалары мен топтары БЖЗҚ ақпаратын интернетте таратудың белсенді арнасы болып табылады. БЖЗҚ беттеріне жазылушылардың жалпы аудиториясы 31.12.2019 жағдай бойынша
40 161 жазылушыны құрады. 2019 жылғы 12 айда әлеуметтік алаңдарда екі тілде 250 тақырып орналастырылды, оның ішінде бейнероликтер, 2 137 өтінішке жауаптар беріліп, 219-дан астам алғыс хаттар алынды.

***Зейнетақы активтерін инвестициялау үшін негізгі алаң ретінде отандық қор нарығының өтімділігі төмен.***

***Ықтимал тәуекелді басқару жөніндегі іс-шаралар:***

*Эмитенттердің қор нарығына шығуы үшін ынталандыру жасауға шараларды қабылдау, инвесторлардың, оның ішінде шетелдік инвесторлардың отандық қор нарығына қолжеткізуін жеңілдету.*

*Квазимемлекеттік сектор компанияларын "Қазақстан қор биржасы" АҚ сауда алаңына шығару бойынша "Халықтық IPO" бағдарламасын қайта бастау.*

Эмитенттердің қор нарығына шығуы үшін ынталандыру жасауға, инвесторлардың, оның ішінде шетелдік инвесторлардың отандық қор нарығына қолжеткізуін жеңілдетуге бағытталған шаралар «Эмитенттердің бағалы қағаздарды бағалы қағаздардың ұйымдастырылған нарығында орналастыру арқылы қаражат тартуға мүдделілігі төмен болуы» деген ықтимал тәуекелдер бөлімінде көрсетілген.

Жекешелендірудің 2016-2020 жылдарға арналған кешенді жоспарына сәйкес квазимемлекеттік сектордың ірі компанияларын "Халықтық ІРО" бағдарламасын іске асыру арқылы Қазақстан аумағында жұмыс істейтін екі биржалық алаңдарда қатар бәсекелес ортаға кезең-кезеңмен шығару көзделген. Осы бағдарламаны іске асырудың мақсаты Қазақстан Республикасының азаматтарын жетекші отандық компаниялардың акцияларын сатып алу мүмкіндігімен қамтамасыз ету және қазақстандық бағалы қағаздар нарығының дамуына ықпал ету болып табылады.

«Халықтық IPO» бағдарламасын жаңарту және нарықта зейнетақы активтерін жеке басқарушы компаниялар атынан жаңа институционалдық инвесторлардың пайда болуы Қазақстандағы қор нарығын жандандыруға серпін беруді болжады.

Сонымен қатар, 2019 жылы Қазақстанның қор биржасында «Қазақтелеком» АҚ, «Эйр Астана» АҚ және «ҚазМұнайГаз» ҰК» АҚ сияқты компаниялардың акцияларын «Халықтық IPO» шеңберінде жоспарланған орналастыру жүзеге асырылған жоқ.

***2.5-мақсат. Тиімді валюталық реттеуді және валюталық бақылауды қамтамасыз ету***

***Капиталдың ұтқырлығына әсер ететін шаралар бөлігінде мемлекеттік органдардың іс-қимылдарының үйлестірілмеуі.***

***Ықтимал тәуекелді басқару жөніндегі іс-шаралар:***

*Нормативтік базаны әзірлеу кезінде ведомствоаралық үйлестіруді күшейту, капиталдың ұтқырлығына әсер ететін шаралар бойынша келісілген шешімдер қабылдау.*

Арнайы шаралар талап етілмеген. Сонымен қатар, мына іс-шаралар өткізілді:

2019 жыл ішінде Қазақстан Республикасы Қаржы министрлігінің Мемлекеттік кірістер комитетімен, атап айтқанда, Қазақстан Республикасында экспорттық-импорттық валюталық бақылауды жүзеге асыру қағидаларын келісу, сондай-ақ Бірлескен бұйрықтар шеңберінде өзара іс-қимыл мәселелерін пысықтау шеңберінде өзара іс-қимыл бойынша жұмыстар жүргізілді:

* «Қазақстан Республикасы Ұлттық Банкінің Қазақстан Республикасы Қаржы министрлігіне уәкілетті банктерден алынған Қазақстан Республикасынан және Қазақстан Республикасына валюталық операциялар бойынша баламасында Америка Құрама Штаттарының 50 000 долларынан астам ақша төлемі және (немесе) аударымы туралы ақпаратты беру қағидаларын бекіту туралы» Қазақстан Республикасы Қаржы министрінің 2018 желтоқсандағы №1090 және Қазақстан Республикасы Ұлттық Банкі Төрағасының 2018 жылғы 25 желтоқсандағы №527;

­– «ҚР Қаржы министрлігінің ҚР Ұлттық Банкіне валюталық бақылауды жүзеге асыру және оларды кейіннен валюталық бақылау агенттері болып табылатын уәкілетті банктерге беру үшін қажетті мәліметтерді ұсыну тізбесі мен қағидаларын бекіту туралы» ҚР Қаржы министрінің
2018 жылғы 21 желтоқсандағы №1098 және ҚР Ұлттық Банкі Төрағасының 2018 жылғы 25 желтоқсандағы №528;

– «Қазақстан Республикасы Қаржы министрлігі мен Қазақстан Республикасы Ұлттық Банкінің валюталық бақылауды жүзеге асыру, ұлттық және (немесе) шетел валютасындағы қаражатты шетелден қайтармау фактілерінің алдын алу, анықтау, жолын кесу, ашу және тергеу мақсатында өзара іс-қимыл қағидаларын бекіту туралы» Қазақстан Республикасы Қаржы министрінің 2018 жылғы 21 желтоқсандағы №1101 және Қазақстан Республикасы Ұлттық Банкі Төрағасының 2018 жылғы 25 желтоқсандағы №529 Бірлескен бұйрығы.

***2.6-мақсат. Қаржылық қызметтерді тұтынушылардың құқықтары мен заңды мүдделерін қорғаудың тиісті деңгейін қамтамасыз ету.***

***Мұнайдың әлемдік нарықтарындағы тұрақсыз баға жағдайы, ұлттық валютаның құнсыздануы, экономиканың даму қарқынының төмендеуі, жұмыссыздықтың өсуі қарыз алушылардың, оның ішінде валютамен қарыз алушылардың жағдайының одан әрі ушығуына, олардың қарыздарға қызмет көрсету және өтеу мүмкіндігінің төмендеуіне алып келуі мүмкін.***

***Ықтимал тәуекелді басқару жөніндегі іс-шаралар:***

Ұлттық Банк Басқармасының 24.04.2015 жылғы № 69 қаулысымен Ипотекалық тұрғын үй қарыздарын (ипотекалық қарыздарды) қайта қаржыландыру бағдарламасы (бұдан әрі – Бағдарлама) бекітілді.

Ұлттық Банк бөлген 130 млрд теңге банктер 2004-2009 жылдар аралығындағы кезеңде берген және жалғыз тұрғын үймен қамтамасыз етілген қарыздарды қайта қаржыландыруға бағытталды.

Мемлекет басшысының тапсырмасына сәйкес, Ұлттық Банк Басқармасының 2018 жылғы 27 наурыздағы №59 қаулысымен жеке тұлғалардың 2016 жылғы 1 қаңтарға дейін берілген валюталық ипотекалық қарыздарын қайта қаржыландыруды көздейтін Бағдарламаға түзетулер енгізілді. Қарыздар Ұлттық Банктің 2015 жылғы 18 тамыздағы бағамы бойынша теңгемен қайта қаржыландыруға жатады (АҚШ доллары үшін 188,35 теңге). Валюталық ипотекалық қарыз алушыларды бағдарламамен барынша қамту мақсатында Ұлттық Банк Басқармасы 2019 жылғы 23 желтоқсанда валюталық ипотекалық қарыздарды қайта қаржыландыру мерзімі 2020 жылғы 31 желтоқсанға дейін ұзартылды.

2020 жылғы 1 қаңтарда банктер Бағдарлама аясында 251,8 млрд теңге сомасына 36,7 мың қарызды қайта қаржыландыруға мақұлдады, оның ішінде 223,8 млрд теңге сомасына 34,2 мың қарыз қайта қаржыландырылды.

Бағдарламаны іске асыруды талдау халықтың әлеуметтік осал топтарына жататын қарыз алушылар, сондай-ақ жалғыз мүлкі қарыздар бойынша міндеттемелерді орындау есебіне банктердің балансына ауысқан қарыз алушылар қосымша мемлекеттік қолдауға мұқтаж екенін көрсетті. Осыған байланысты, Ұлттық Банк Басқармасының 23.12.2019 ж. №250 қаулысымен Бағдарламаға қарыз алушылардың аталған санаттарына қосымша көмек көрсету құқығын банктерге беруді көздейтін өзгерістер мен толықтырулар енгізілді.

***2.7-мақсат. Төлем жүйелерінің жұмыс істеуін қамтамасыз ету.***

***Төтенше жағдайлардың пайда болуы, оның ішінде табиғи катаклизмдер, төлем жүйесінің жұмыс істеуі үшін қызмет көрсететін үшінші тұлғалардың жұмыс істеу қабілеттілігінің бұзылуы (мысалы, энергиямен жабдықтау және байланыс қызметтері).***

***Ықтимал тәуекелді басқару жөніндегі іс-шаралар:***

*Төтенше жағдайлар туындаған жағдайда осы тәуекелдерді басқару мақсатында жүйелердің жұмысы серверлеріне көшірілуі мүмкін төлем жүйелерінің резервтік орталығының жұмысын «Жұмыс істеп тұру» режимінде қолдау. Төлем жүйелерінің бағдарламалық-техникалық кешенінде кепілдік берілген энергиямен жабдықтаудың екі жүйесі, сондай-ақ резервтік байланыс арналары бар.*

Төлем жүйелерінің үздіксіз жұмыс істеуін қамтамасыз ету және резервтік орталықты тұрақты дайындықта ұстау мақсатында ҚБЕО 2019 жылы төлем жүйелерінің жұмысын резервтік орталықтың бағдарламалық-техникалық кешеніне екі рет жоспарлы ауыстыру жүзеге асырылды.

Бұл ретте 2019 жыл ішінде негізгі және резервтік серверлерде төлем жүйелерінің, жабдықтар мен байланыс арналарының бағдарламалық-техникалық кешеніне мониторинг жүргізілді.

***Операциялық тәуекелдер (жабдықтың бұзылуы, персоналдың қателіктері, физикалық және ақпараттық қауіпсіздіктің бұзылуы).***

***Ықтимал тәуекелді басқару жөніндегі іс-шаралар:***

*Төлем жүйелерін резервтік орталықтың бағдарламалық-техникалық кешеніне ауыстыру жөніндегі жоспарлы (тестілік) іс-шараларды жүргізуді көздейтін шаралар кешенін қолдану (оның ішінде тәуекелдерді басқару жөніндегі ішкі құжаттар қолданылады); жабдықтың жұмыс істеу қабілеттілігінің тұрақты мониторингі; персоналдың қажетті біліктілік деңгейін қамтамасыз ету, оны оқыту; рұқсатсыз кіруден қорғау; бірқатар белгіленген іс-шаралар арқылы ақпараттық қауіпсіздікті қамтамасыз ету; бірқатар шаралар арқылы физикалық қол жеткізуді басқару және өзге де шаралар.*

2019 жыл ішінде жабдықтардың тұрақты мониторингі, профилактикалық жұмыстар және жүйелерді, оның ішінде қауіпсіздік жүйелерін әкімшілендіру жүргізілді. Қызметкерлердің қателіктері, физикалық және ақпараттық қауіпсіздік бұзушылықтары болған жоқ.

**2-бөлім. Мақсаттар мен нысаналы индикаторларға қолжеткізу**

**1-стратегиялық бағыт.**

**Баға тұрақтылығын қамтамасыз ету**

***1.1-мақсат. Мемлекеттің ақша-кредит саясатын әзірлеу және жүргізу. Инфляцияны нысаналы дәлізде ұстап тұру***

***Нысаналы индикатор: Инфляцияның жылдық деңгейі (өткен жылғы желтоқсанға желтоқсан), 4-6%***

2019 жылғы желтоқсанда жылдық инфляция 5,4% құрады, бұл 2019 жылдың соңына белгіленген 4-6% нысаналы дәлізге сәйкес келеді.

***Нысаналы индикаторға қолжеткізуге арналған іс-шаралар:***

*Ең төменгі резервтік талаптар нормативтерінің өзгеруі*

2019 жылғы 2 шілдеде Ұлттық Банкі Басқармасының мына қаулылары қабылданды:

1. «Банктердің ең төменгі резервтік талаптарды есептеу үшін қабылданатын міндеттемелерінің құрылымын қоса алғанда, ең төменгі резервтік талаптар туралы қағидаларды, ең төменгі резервтік талаптарды есептеу, ең төменгі резервтік талаптардың нормативтерін орындау, ең төменгі резервтік талаптар нормативтерін резервтеу және олардың нормативтерінің орындалуын бақылауды жүзеге асыру тәртібін бекіту туралы» Қазақстан Республикасы Ұлттық Банкі Басқармасының 2015 жылғы 20 наурыздағы №38 қаулысына өзгерістер мен толықтыру енгізу туралы»;

2. 2019 жылғы 13 тамызда күшіне енгізілетін «Ең төменгі резервтік талаптардың нормативтерін белгілеу туралы»;

2019 жылғы 4-тоқсанда ҚРҰБ Басқармасының «Ең төменгі талаптар туралы қағидаларды бекіту туралы» 29 қарашадағы № 229 қаулысы қабылданды.

*ҚР Ұлттық Банкінің базалық мөлшерлемесінің деңгейін реттеу.*

Ұлттық Банк базалық мөлшерлемені белгілеу және банк жүйесінің өтімділігін, сондай-ақ таргеттелетін мөлшерлемеге әсерін реттеу үшін тұрақты қол жеткізу мен ашық нарық күнделікті операцияларын жүргізу практикасын жалғастыруда.

Қазақстан Республикасы Ұлттық Банкінің Директорлар кеңесінің мынадай қаулылары:

* «Қазақстан Республикасы Ұлттық Банкінің базалық мөлшерлемесін белгілеу туралы» 14.01.2019 ж. №1 қаулысы (9,25% деңгейде сақтау);
* «Қазақстан Республикасы Ұлттық Банкінің базалық мөлшерлемесін белгілеу туралы» 04.03.2019 ж. №16 қаулысы (9,25% деңгейде сақтау);
* «Қазақстан Республикасы Ұлттық Банкінің базалық мөлшерлемесін белгілеу туралы» 2019 жылғы 15 сәуірдегі №21 қаулысы (9,00% деңгейге дейін төмендету);
* «Қазақстан Республикасы Ұлттық Банкінің базалық мөлшерлемесін белгілеу туралы» 2019 жылғы 3 маусымдағы №44 қаулысы (9,00% деңгейде сақтау);
* «Қазақстан Республикасы Ұлттық Банкінің базалық мөлшерлемесін белгілеу туралы» 2019 жылғы 15 шілдедегі №54 қаулысы (9,00% деңгейде сақтау);
* «Қазақстан Республикасы Ұлттық Банкінің базалық мөлшерлемесін белгілеу туралы» 2019 жылғы 9 қыркүйектегі №63 қаулысы (9,25% деңгейге дейін өсіру);

– «Қазақстан Республикасы Ұлттық Банкінің базалық мөлшерлемесін белгілеу туралы» 2019 жылғы 28 қазандағы №73 қаулысы (9,25% деңгейде сақтау);

* «Қазақстан Республикасы Ұлттық Банкінің базалық мөлшерлемесін белгілеу туралы» 2019 жылғы 9 желтоқсандағы №92 қаулысы (9,25% деңгейде сақтау) қабылданды.

Ақша нарығы теңгелік өтімділіктің құрылымдық профицитінің жағдайында жұмыс істеді. Негізгі көлем Ұлттық Банктің қысқа мерзімді ноттары арқылы алынды.

***1.2-мақсат. Ұлттық Банктің алтынвалюта активтерінің сақталуын қамтамасыз ету***

***Нысаналы индикатор: Ұлттық Банктің алтынвалюта резервтерінің көлемі***

(тауарлар мен қызметтер импортының үш айының көлемін өтейді («1» өтейді, «0» өтемейді).

Ұлттық Банктің жалпы халықаралық резервтерінің көлемі (Ұлттық қордың активтерін қоспағанда) 2019 жылғы 31 желтоқсандағы жағдай бойынша 29,0 млрд АҚШ доллары деп бағаланды (2019 жылдың басында 30,9 млрд АҚШ доллары), бұл тауарлар мен қызметтердің қазақстандық импортын 7,1 айға қаржыландыруды қамтамасыз етті. Осылайша, нысаналы индикатордың мәні «1» сәйкес келеді.

***Нысаналы индикаторға қол жеткізуге арналған іс-шаралар:***

*Алдағы 6 айға сыртқы мемлекеттік борышқа қызмет көрсету бойынша төлемдер көлеміне қатысты өтімділік портфелінің көлемін есептеу.*

2019 жылдың қорытындысы бойынша алтынвалюта резервтерінің өтімділік портфелінің көлемі алдағы 6 айға сыртқы мемлекеттік борышқа қызмет көрсету бойынша төлемдер мөлшерінен 3,5 есе асты.

*Өтімділік портфелінің көлемін тиісті деңгейде ұстап тұру үшін активтермен операциялар жасау.*

Өтімділік портфелі ақша-кредит саясатын іске асыру, өтімділіктің жоғары деңгейін қолдау, валютаға қысқа мерзімді сұранысты қанағаттандыру және сыртқы мемлекеттік борышқа қызмет көрсету мақсатында операциялар жүргізуге арналған. Есепті кезең ішінде Ұлттық Банк өтімділік портфелі қаражатының өтімділігін қамтамасыз ету үшін, оның ішінде өтімділік портфелінің көлемін тиісті деңгейде ұстап тұру үшін операциялар жүргізді.

*Қазақстан Республикасы Ұлттық қорының активтерін сенімгерлік басқаруды жүзеге асыру.*

Ұлттық Банк есепті кезеңде Ұлттық қордың активтерін сенімгерлік басқаруды жүзеге асырды. Ұлттық қордың активтері дамыған және дамушы нарықтардың жоғары өтімді бағалы қағаздарына инвестицияланды. Алдын ала деректер бойынша 2019 жылғы 31 желтоқсандағы жағдай бойынша Ұлттық қордың активтері 61,7 млрд АҚШ долларын құрады (2019 жылдың басындағы көрсеткішпен салыстырғанда 6,4%-ға ұлғайды).

**2-стратегиялық бағыт.**

**Қаржылық тұрақтылықты қамтамасыз ету**

***2.1-мақсат. Банк секторының қаржылық тұрақтылығын және бәсекеге қабілеттілігін арттыру***

***1-нысаналы индикатор: Жаһандық бәсекеге қабілеттілік индексінің «Банктердің сенімділігі» көрсеткіші*** *(ДЭФ ЖБИ рейтингісінде 121 орын)*

***Нысаналы индикаторға қолжеткізуге арналған іс-шаралар:***

*Кредит нарығының өлшемдеріне зерттеу жүргізу.*

Ақша-кредит саясатының және қаржылық тұрақтылықтың негізгі мақсаттарына қол жеткізу үшін Қазақстан Республикасының Ұлттық Банкі екінші деңгейдегі банктерге тоқсан сайын зерттеу жүргізу арқылы кредит нарығының дамуына мониторинг жүргізеді.

2019 жылы кредиттеу өлшемдеріне 4 тоқсандық тексеру жүргізілді, оның қорытындысы бойынша ҚРҰБ ресми сайтында жарияланымдар орналастырылды.

*Корпоративтік сектор.* 2019 жылы банктер корпоративтік андеррайтингке қойылатын талаптарды қатаңдатудан бастады, атап айтқанда, қарыз алушының кепіліне және қаржылық жағдайына қойылатын талаптар артты, бұл жүйе бойынша сұранысты төмендетті. Талаптар аздап қатаңдағаннан кейін банктер 2019 жылдың екінші тоқсанында сапалы қарыз алушылар үшін бәсекелестіктің күшеюі аясында корпоративтік кредиттеу шарттарын жеңілдетті, бұл мөлшерлемелердің төмендеуіне және маржаның тарылуына алып келді. Пайыздық ставкалардың төмендеуі және айналым капиталына сұраныстың өсуі кредитке сұранысты арттырды. Нысаналы мақсат бойынша талаптарды жеңілдетуге байланысты экономиканың басым салаларын жеңілдікпен кредиттеу бағдарламасы шеңберінде банктердің қарыз беруге әзірлігі артты.

2019 жылғы екінші жарты жылдықта жоғары сапалы қарыз алушылар үшін бәсекелестіктің жалғасуы аясында банктер ірі бизнес үшін қарыз мөлшерлемесін төмендетуді жалғастырды, бұл сонымен қатар маржаны да азайтты. Ірі және орта бизнес тарапы жағынан сұраныс негізінен қысқа мерзімді қарыздар және айналым қаражатын қаржыландыру арқылы қамтамасыз етілді. Ұзақ мерзімді кредиттік ұсыныс негізінен мемлекеттік бағдарламалар аясында кредит түрінде ұсынылды. ШОБ кредиттеуді дамытуға банктер көбірек көңіл бөлді, атап айтқанда, кредит беру процесін жеңілдетті, скорингтің жаңа үлгілерін жасады және жаңа өнімдер шығарды.

*Жеке тұлғалар.* Бизнес сегментіне ұқсас бөлшек саудада жыл басында банктер автокредиттеуден басқа барлық кредит түрлері бойынша қарыз алушыларға қойылатын талаптарды күшейтті. Сонымен, ипотекалық кредиттеу нарығының негізгі қатысушылары қарыз алушылардың төлем қабілеттілігіне қойылатын талаптарды күшейтті.

Жылдың екінші жарты жылдығында бөлшек саудадағы өсіп келе жатқан бәсекелестік жағдайында банктер автокредиттеуден басқа барлық тұтынушылық қарыздар бойынша талаптарды жеңілдетті. Тұтынушылық кредиттеуде бәсекелестік өтінімдерді қарау рәсімдері мен әлеуетті қарыз алушылармен байланыс ыңғайлылығына көшті. Бәсекелестіктің артуы маркетингтік және жарнамалық акциялардың жандануынан да байқалды.

Кредитке деген сұраныс жыл бойы өсіп отырды, әсіресе қамтамасыз етілмеген кредиттерге.

Мемлекеттік тұрғын үй құрылысын қолдау бағдарламалары - «Баспана Хит» және «7-20-25» арқасында ипотекалық кредитке сұраныс тез өсті. Сонымен қатар, «Бақытты отбасы» мемлекеттік бағдарламасының іске қосылуы, тұрғын үй құрылысын қаржыландыруға арналған басқа мемлекеттік бағдарламалармен қатар, ипотекалық кредитке деген сұраныстың артуына ықпал етті.

**Ескертпе (орындалғаны/орындалмағаны туралы ақпарат)**

ГИК ВЭФ 2019 жылғы есебі бойынша, Қазақстан бұл көрсеткіш бойынша 121-орынға ие болды (жоспар – 98-орын). Осы көрсеткіш бойынша позицияның нашарлауының негізгі себебі респонденттердің қаржы нарығындағы жағдайды субъективті (теріс) қабылдауы факторы болып табылады. Ұлттық Банк көрсеткіштің дұрыс емес болу тәуекелі туралы және оны объективті ету үшін осы көрсеткішті есептеу әдістемесін өзгерту (сауалнама жүргізу санатынан статистикалық санатқа ауыстыру) қажеттілігі туралы өз позициясын білдірді. Атап айтқанда, Ұлттық Банктің ағымдағы форматта қабылдаған шаралары теріс субъективті қабылдауға ұшырады, өйткені банк секторын қалыпқа келтіру үшін төлем жасауға қабілетсіз банктерді шығару көбінесе банк секторының сенімділігінің төмендеуі ретінде қабылданды.

Нәтижесінде банк секторын қалыпқа келтіру, банктердің балансын жұмыс істемейтін қарыздардан тазарту, оларды капиталдандыруды жақсарту шараларына және Ұлттық Банктің қадағалау мандатын күшейту бойынша заңнамалық жұмыстарға қарамастан, «Банктердің сенімділігі» индикаторы бойынша позиция жақсарған жоқ.

Банк секторын жұмыс істемейтін қарыздардан тазарту бойынша шараларды жүзеге асыруда Ұлттық Банк 2019 жылғы сәуірден желтоқсанға дейін екінші деңгейлі банктер активтерінің сапасына тәуелсіз бағалауды ұйымдастырды және өткізді, бұл портфельдердің сапасын бағалауға, кредиттеу тәжірибесін талдауға және банктердің капиталға қажеттілігін анықтауға мүмкіндік беретін диагностиканың өзіндік түрі болып табылады (толық ақпарат 1-бөлім. «Тәуекелдерді басқаруды талдау» келтірілген).

***2-нысаналы индикатор:******Несие портфелінің көлемі*** *(ЖІӨ 28%)*

***Нысаналы индикаторға қол жеткізу жөніндегі іс-шаралар:***

Бұл индикатордың мәні 2020 жылғы 1 қаңтарда ЖІӨ-нің 21,8% құрады. «Несие портфелінің ЖІӨ-ге қатынасы» көрсеткішінің жоспарланған мәні 28% құрайды.

Екінші деңгейлі банктердің несие портфелі 2010 - 2019 жылдар аралығында 62% -ға 9,1-ден 14,7 млрд теңгеге дейін өсті. Бұл ретте несие портфелінің ЖІӨ-дегі үлесінің 41,6% -дан 21,8% -ға дейін төмендегені байқалады. Номиналды түрдегі ЖІӨ-нің өсу қарқыны несие портфелінің өсу көрсеткіштерінен едәуір алда (19,3-тен 68,6 трлн теңгеге дейін 3,5 есе өсті).

*Анықтамалық үшін: Қазақстан Республикасы Ұлттық экономика министрлігі Статистика комитетінің жедел деректері бойынша 2019 жылғы қаңтар-желтоқсан айларында ЖІӨ 68,6 трлн теңгені құрады.*

Банктердің несие портфелінің өсу қарқынының төмендеуіне Казкоммерцбанктің 2,4 трлн көлемінде, Цеснабанктің 1,054 трлн теңге көлемінде проблемалық кредиттерін қайта сатып алу (2018 жылы 450 млрд теңге, 2019 жылы 604 млрд теңге), сондай-ақ несие портфелі жабылған кезде 370 млрд теңгені құраған екінші деңгейдегі 4 банктің таратылуы әсер етті.

2019 жылы Ұлттық Банк Басқармасының 30.06.2017 ж. № 129 қаулысымен бекітілген Банк секторының қаржылық тұрақтылығын арттыру бағдарламасы аясында өткен жылдары банктердің балансында жинақталған жұмыс істемейтін қарыздарды азайту бойынша жұмыс жалғастырылды.

Бағдарламаға кірген сәттен бастап банктер активтердің сапасын жақсарту және проблемалы қарыз алушылардың қарыздарын өтеу бойынша шаралар қабылданды. Осылайша, активтердің сапасын жақсарту және 1,2 трлн теңгеден астам сомадағы берешекті қайтару бойынша шаралар қабылданды, банктердің балансынан жалпы сомасы 838 млрд теңгеге проблемалы қарыздар есептен шығарылды.

*Банктердің депозиттік базасын, оның ішінде банктік практикада мерзімді депозиттер мен депозит сертификаттарын енгізу арқылы нығайту.*

Іс-шара орындалды. 2018 жылғы 2 шілдеде «Қазақстан Республикасының кейбір заңнамалық актілеріне валюталық реттеу және валюталық бақылау, қаржы ұйымдарының қызметін тәуекелге бағдарланған қадағалау, қаржылық қызметтерді тұтынушылардың құқықтарын қорғау және Қазақстан Республикасы Ұлттық Банкінің қызметін жетілдіру мәселелері бойынша өзгерістер мен толықтырулар енгізу туралы» 2018 жылғы 2 шілдедегі Қазақстан Республикасының Заңы, оған сәйкес банк практикасына салымның жаңа түрі (жинақ салым) енгізілді, ол экономика субъектілерінің орта және ұзақ мерзімді жинақтарға бейімділігін ынталандыруға және банк секторын қаржыландыру көздерін кеңейтуге бағдарланған. Жинақ салымдардың тартымдылығы шарт мерзімі аяқталғанға дейін салымды қайтарып алмау міндеттемесі орнына жоғары табыстылық және кепілдік берудің 15 миллион теңге мөлшерінде барынша жоғары сомасымен қамтамасыз етіледі.

Осылайша, қазіргі уақытта 15 екінші деңгейдегі банк жинақ салымдарын ұсынады. Тартылған жинақ салымдарының көлемі 2020 жылғы 1 қаңтардағы жағдай бойынша 499,2 млрд теңгені құрады (ұлттық валютада 362,7 млрд теңге және шетел валютасында 136,5 млрд).

Сонымен, Ұлттық Банк «Қазақстанның депозиттерге кепілдік беру қоры» АҚ-пен бірлесіп 2018 жылғы 1 қазаннан бастап ұлттық валютадағы депозиттер бойынша сараланған шекті мөлшерлемелер жүйесін енгізді, бұл мерзімді депозиттер нарығын дамытуға жағдай жасауға, сондай-ақ депозиттер нарығындағы жосықсыз бәсекелестікті төмендетуге бағытталған. Жаңа жүйеге сәйкес депозиттер бойынша сараланған шекті мөлшерлемелер мерзімінен бұрын алу шарттары мен толтыру мүмкіндігіне байланысты белгіленеді. Бұл ретте, талаптары салымшыны депозитті мерзімінен алуға кедергі болатын мерзімді және жинақ салымдары бойынша, мерзімсіз депозиттерге қарағанда жоғары шекті мөлшерлемелер белгіленеді. Шекті мөлшерлемелерді белгілеудің бұл тәсілі халықтың жинақтарын, олардың өтімділік пен кірістілікке қатысты таңдауын ескере отырып орналастыру нұсқаларын ұсынады, ұлттық валютада ұзақ мерзімді жинақтауды ынталандырады және банк нарығында қаржылық тұрақтылық үшін жағдай жасайды.

Сонымен қатар, Ұлттық Банк Басқармасының 2017 жылғы 22 желтоқсандағы
№ 264 қаулысымен банктік депозиттік сертификаттарды шығару және олардың айналысы қағидаларын бекітті. Осы қағида банктік депозиттік сертификаттарды эмитент банктерде өздігінен есепке алу жолымен банктік депозит сертификаттарын беру тәртібін жеңілдетуді көздейді.

Тұтастай алғанда, бұл шаралар мерзімдік нарықтың қалыптасуына және екінші деңгейдегі банктердің қызметіне оң әсер етеді деп күтілуде. Көптеген банктер бұрынғыларға қарағанда тұрақтылығымен, қызмет көрсету сапасымен және тәуекелдердің төмен болуымен ерекшеленетін жаңа депозиттік өнімдерді құруға және өткізуге қызығушылық танытуда.

*Ипотекалық кредиттерді секьюритилендіру жүйелерін қалпына келтіру.*

Іс-шара орындалды. Ақпарат ҚР ПА 2018 жылғы 4 желтоқсандағы шығыс № 253/11-2-02/19//772 және 2019 жылғы 29 шілдедегі № 253/11-4-02/42//772 хаттармен ұсынылды. Ұлттық Банк ипотекалық кредиттерді секьюритилендіру жүйесін қалпына келтіру бойынша шаралар қабылдады, оның ішінде секьюритилендіру үшін барлық қажетті инфрақұрылым жасалды – ипотекалық қайталама нарықтың операторы «Баспана» ипотекалық ұйымы» АҚ (бұдан әрі – Оператор) жұмыс істейді, ол облигациялар шығара отырып, ипотекалық тұрғын үй қарыздары бойынша талап ету құқығын сатып алады. Мұндай жүйе ұзақ мерзімді перспективада босатылған ресурстардың есебінен жаңа қарыздар беруді қамтамасыз ететін банктерді қайта қаржыландыру арқылы «ұзақ» қаржыландырумен ипотекалық кредиттеуді қамтамасыз етуге мүмкіндік береді.

2019 жылғы 26 желтоқсандағы жағдай бойынша Оператор 260,0 млрд теңге сомасына
27 751 қарызды сатып алды, оның ішінде «7-20-25» бағдарламасы бойынша 131,6 млрд теңгеге
11 464 қарызды және «Баспана Хит» өнімі бойынша 128,4 млрд теңгеге 16 287 қарызды сатып алды.

Оператордың агент облигациялары «Қазақстан қор биржасы» АҚ (KASE) сауда алаңында инвесторлардың шектеусіз шеңбері арасында орналастырылған.

Оператордың Агенттік облигациялары түріндегі жаңа сапалы және сенімді қаржылық құралының пайда болуы ұзақ мерзімді кредиттеуді жандандыру үшін ресурстарды тартуға ғана емес, сонымен қатар отандық қор нарығының дамуына серпін береді.

Осылайша, «7-20-25» бағдарламасына қатысушы банктерден «7-20-25» бағдарламасы бойынша берілген қарыздар бойынша талап ету құқығын және «Баспана Хит» нарықтық ипотекалық өнімін сатып алу үшін Оператор қор нарығында облигациялар шығару арқылы
283,5 млрд теңге қаражат тартты.

***3-нысаналы индикатор:******Банктердің қарыз портфеліндегі жұмыс істемейтін қарыздардың үлесі*** *(10%)*

***Нысаналы индикаторға жетуге арналған іс-шара:***

*Ұлттық Банктің ресми интернет-ресурсында «Банк секторының ағымдағы жай-күйі» шолуларын орналастыру*

Қазақстан Республикасының банк секторы несие портфелінің құрылымы және банктер қызметінің жұмыс істемейтін қарыздарды төмендету жөніндегі мониторингінің қорытындысы 2019 жылы ай сайын Ұлттық Банктің ресми интернет-ресурсында орналастырылған «Банк секторының ағымдағы жағдайы» шолуларында көрсетілген.

***4-нысаналы индикатор:******Жаһандық бәсекеге қабілеттілік индексінің*** ***«Қаржылық қызметтердің қолжетімділігі» көрсеткіші*** *(ДЭФ ЖБИ рейтингінде 61-орын)*

2018 жылдан бастап қолданыстағы ДЭФ ЖБИ 4.0 жаңа әдіснамасына сәйкес «Қаржылық қызметтердің қолжетімділігі» индикаторы ДЭФ ЖБИ есебінің құрылымынан алып тасталды, өйткені қазіргі уақытта статистикалық көрсеткіштерге негізгі назар аударылады. Осылайша, жаһандық бәсекеге қабілеттілік индексі бойынша жыл сайынғы есепте қажетті ақпарат болмауына байланысты, Қазақстанның 2019 жылдың қорытындылары жөніндегі нысаналы индикатор бойынша позициясын көрсету мүмкін емес.

***Нысаналы индикаторға жетуге арналған іс-шара:***

*2016-2018 жылдарға арналған халықтың қаржылық сауаттылығын арттыру бағдарламасын іске асыру (семинарлар, дөңгелек үстелдер ұйымдастыру, брошюралар шығару және т. б.), мамандандырылған оқыту интернет-ресурсын, телевизиялық бағдарламаларды бастау.*

*Халық арасында қаржылық қызметтер бойынша ақпараттық-түсіндіру жұмысын жүргізу, сондай-ақ қаржылық қызметтерді ұсыну мәселелері бойынша консультациялық көмек көрсету, бұл қаржылық қызметтерді тұтынушыларға қажеттіліктеріне сәйкес келетін қаржылық қызметтерді таңдауға мүмкіндік береді.*

*Онлайн-сервистер арқылы қаржылық қызметтерді ұсынуды дамыту мәселелерін қарау, онда қаржылық қызметтерге қол жеткізуді оларды алуға аз шығындармен айтарлықтай ұлғайту көзделген.*

Мүмкіндігі шектеулі азаматтар үшін қаржылық қол жетімділік деңгейі мен қаржылық қызметтердің сапасын жақсартуға бағытталған кешенді жұмыстарды жүргізу мақсатында Ұлттық Банктің жанынан 2019 жылдың күзінде азаматтардың жекелеген санаттарына, атап айтқанда мүмкіндігі шектеулі адамдарға (бұдан әрі - МША) қаржылық қолжетімділікті және қаржылық қызметтердің сапасын жақсарту бойынша жұмыс тобы құрылды. Жұмыс тобының жұмысы шеңберінде қолданыстағы заңнамаға өзгерістер енгізу тұрғысынан талдау жасалады. Сонымен қатар, қаржылық ұйымдармен және Қазақстанның қаржыгерлер қауымдастығымен бірлесіп, МША-мен және азаматтардың жекелеген санаттарымен өзара әрекет ету үшін қаржы ұйымдарының қызметкерлерін оқыту стратегиясы әзірленуде. Қаржылық қызметтерді тұтынушылардың осы санаттарымен өзара әрекеттесуге жеке көңіл бөлу бұл стратегияның негізі болып табылады. 2019 жылдың қазан айында жұмыс тобының бірінші отырысы өткізілді, оның нәтижесі бойынша қаржы ұйымдары қызметтерінің МША үшін қолжетімді болуын жақсарту бойынша нормативтік құқықтық құжаттар қаралды; заңнаманы және қаржы ұйымдарының ішкі регламентін өзгерту бойынша нақты ұсыныстар әзірленуде. Бұл жұмыс ҚР Қаржы нарығын реттеу және дамыту агенттігінің жұмысы аясында жалғасатын болады.

Қазақстан Республикасы халқының қаржылық сауаттылығын арттыру жөніндегі іс-шараларды іске асыру аясында мынадай жұмыстар жүргізілді:

- қаржы өнімдері туралы және жалпы қаржы жүйесінің жұмысы туралы халықтың хабардарлығын арттыру мақсатында республикалық деңгейде хабар тарататын «Astana TV» телеарнасының эфирінде «MoneyTime» телевизиялық білім беру бағдарламасы іске қосылды (мемлекеттік тілде 40 бағдарлама және орыс тілінде 40 бағдарлама мерзім ұзақтығы 15 минут).

Сонымен қатар, «Astana TV» республикалық телеарнасында экономикалық процестер мен құбылыстарды қарапайым және түсінікті етіп түсіндіру арқылы үлкен жастағы мектеп оқушыларының қаржылық сауаттылығын арттыруға, олардың қаржылық сауаттылық негіздеріне қызығушылықтарын арттыруға, қаржы институттарымен және құралдарымен танысуға бағытталған «TengemaniaNext» жастар бағдарламасы шығарылды (мемлекеттік тілде
40 бағдарлама және орыс тілінде 40 бағдарлама мерзім ұзақтығы 15 минут).

Тележобаларды анонстау және ілгерілету бірнеше бағытта жүргізілді. «MoneyTime» және «TengemaniaNext» парақтары Facebook, Instagram әлеуметтік желілерінде және profinance.kz қаржылық және тұтынушылық бағыттағы интернет-ресурста жасалды. Бес жетекші блоггер/журналист анонстар және бағдарламалар жасады, сондай-ақ әлеуметтік желілерде (Facebook, Instagram) аптасына 3-тен кем емес хабарлама жариялай отырып, ҚРҰБ қызметінің негізгі бағыттарын насихаттады. Барлығы – 1500-ден астам жарияланым. Әлеуметтік желілерде жалпы пайдаланушылар саны 380 000-нан асады. Осы тележобаларды ілгерілету аясында «Радио NS» радиоэфирінің «PRO Tenge» бағдарламасына радио хабарларының 48 шығарылымы жарық көрді.

- республикалық «Ұлан» және «Дружные ребята» газеттерінде (20 бағдарлама мемлекеттік тілде және 20 бағдарлама орыс тілінде) бастауыш сынып балалары үшін, сондай-ақ орта және жоғары мектеп оқушылары, жастар үшін республикалық «Ойла» журналында (10 бағдарлама мемлекеттік тілде және 10 бағдарлама орыс тілінде) қаржылық сауаттылық негіздері туралы қосымшалар жасалды және шығарылды;

- қаржылық сауаттылық туралы эксклюзивті материалдар, қаржылық жаңалықтар, инфографика және бейнематериалдар, сондай-ақ интерактивті есептеуіштері бар жаңартылған www.fingramota.kz сайты жұмыс істейді. Бұл сайт қаржылық сауаттылық пен қаржылық нарықтағы барлық материалдардың жалғыз қоймасы болып табылады.

Есепті кезеңде fingramota.kz сайтында 670-тен астам ерекше жаңалықтар мен авторлық материалдар жарияланды. Кірушілер саны: жылына – 340 мыңнан астам адам. Fingramota.kz интернет-ресурсында «MoneyTime» және «ТенгеманияNext» тележобаларынан, «Ұлан», «Дружные ребята» және «Ойла» республикалық газеттерінде ҚРҰБ балаларға арналған қосымшаларынан, қаржылық сауаттылық туралы мемлекеттік және орыс тілдеріндегі роликтермен бейне галереялар орналастырылған.

[www.fingramota.kz](http://www.fingramota.kz) сайтында жарияланған материалдар ҚРҰБ еншілес ұйымдарының, БЖЗҚ және KASE интернет-ресурстарында, сондай-ақ банк омбудсманы мен сақтандыру омбудсменінің сайттарында мерзімді түрде орналастырылады

Қаржылық сауаттылықты арттыру жұмыстары әлеуметтік желілердегі парақшалар арқылы интернет арналарында да белсенді жүргізілуде *(Facebook-тегі @ Fingramota.kz* – *жалпы қамту* 288 *мыңнан астам және* *Instagram-да - 92 мың пайдаланушы бар).* Сондай-ақ @Fingramota.kz жарияланымдары ҚРҰБ аумақтық филиалдарының әлеуметтік желілердегі парақшаларында орналастырылады.

*Қаржылық сауаттылық бойынша бірқатар оқу дәрістерінің циклі еліміздің барлық аймақтарында.*

Қаржылық сауаттылық бойынша оқу дәрістерінің екінші циклі әзірленді және Қазақстанның 8 аймағында *(Қарағанды, Өскемен, Тараз, Шымкент, Талдықорған, Алматы, Қостанай және Нұр-Сұлтан)* өткізілді, оған 2200-ден астам адам қатысты. Оқу дәрістерінің циклі Қазақстанның барлық тұрғындарының, оның ішінде халықтың әлеуметтік әлсіз топтарының, жұмыссыздардың, аз қамтамасыз етілген топтардың, қарт азаматтардың, зейнеткерлердің және студенттердің қаржылық сауаттылығын арттыруға бағытталған.

Дәрістер шеңберінде кәсіби қаржылық менеджерлер, Ұлттық Банктің және басқа да қаржы ұйымдарының өкілдері, бизнес-тренелер және коучтар қаржылық сауаттылықтың негізгі аспектілері: бюджеттеу, кірістер мен шығыстарды талдау, қаржы өнімдерінің түрлері және оларды дұрыс қолдану, қаржылық ресурстар тарту мүмкіндіктері, жинақтау және инвестициялау әдістері туралы, алаяқтықтың түрлері және олардан қалай қорғану керектігін жеңіл және түсінікті етіп айтып берді.

*Алматы қаласындағы мектептерде қаржылық сауаттылық бойынша ашық сабақтар*

Ұлттық валюта – теңге күнінің қарсаңында және қаржылық сауаттылықты арттыру бойынша жұмыстар шеңберінде Ұлттық Банк Алматы қаласының бірқатар мектептерінде қаржылық сауаттылық бойынша ашық сабақтар өткізуді бастады. Ашық сабақтардың негізгі міндеттері жоғары сынып оқушыларын қаржылық сауаттылық негіздерімен таныстыру және қаржылық өнімдер мен құралдарды қолданудың негізгі дағдыларын, Қазақстандағы қаржылық қызметтерді тұтынушылардың құқықтарын қорғау жүйесі туралы ақпарат алу болды.
ҚРҰБ өкілдері сонымен қатар мектеп оқушыларына Қазақстандағы қаржылық алаяқтықтың жаңа және жаңа түрлері туралы айтып берді, алаяқтарды анықтап, өздерін және ақшаларын олардан қалай қорғауға болатындығы туралы кеңестер берді.

*Қаржылық сауаттылық бойынша оқу бейнероликтері*

Басқарма мына тақырыптар бойынша мемлекеттік және орыс тілдерінде қаржылық сауаттылыққа арналған бірқатар әлеуметтік роликтер шығарды: қаржылық алаяқтықтан қорғау, төлем карточкалары, сақтандыру, мобильді қабылдау, қаржылық сауаттылық, қаржылық қызметтерді тұтынушылардың құқықтарын қорғау және т.б.

Қаржылық сауаттылық бойынша бейнероликтер әртүрлі форматта ұсынылған: комикстер, мемлекеттік және орыс тілдеріндегі 2D-анимация. 2019 жылғы
IV тоқсаннан бастап Алматы қ. метрополитенінде роликтер таратыла бастады.

*БАҚ өкілдерімен өзара іс-қимыл*

2019 жылдың басынан бастап Ұлттық Банк өкілдері қаржылық қызметтерді тұтынушылардың құқықтарын қорғау және қаржылық сауаттылықты арттыру тақырыбында 60-тан астам пікірлер/сұхбаттар ұйымдастырды және бұқаралық ақпарат құралдарына ұсынды.

*Ұлттық Банктің Сараптамалық кеңесінің құрамын кеңейту*

Ұлттық Банк Төрағасы Е. Досаевтың 2019 жылғы 2 сәуірдегі №156 бұйрығымен Ұлттық Банктің жанынан Халықтың қаржылық сауаттылығын арттыру бойынша сараптамалық кеңес құрылды, оның құрамына Білім және ғылым министрлігі, «Қазақстан қаржыгерлерінің қауымдастығы» ЗТБ, қаржы ұйымдары, қоғамдық ұйымдар, БАҚ және жеке сарапшылар кірді. Сараптамалық кеңестің негізгі міндеті - Халықтың қаржылық сауаттылығын арттыру стратегиясын әзірлеу. Сондай-ақ, Сараптамалық кеңестің қызметі қаржы саласында консультативтік көмек көрсету тұрғысынан да, Қазақстан Республикасының қаржы нарығы институттары мен олардың өнімдері туралы халықтың қаржылық сауаттылығы мен хабардарлығы деңгейін арттыруға бағытталған іс-шараларды, жобаларды және бағдарламаларды іске асыру бойынша ұсыныстарды әзірлеу тұрғысынан да реттеуді дамытуға және жетілдіруге бағытталған.

Сонымен қатар, Сараптамалық кеңестің міндеттерінің бірі «Қаржылық сауаттылық» пәнін мектептің оқу жоспарына бастапқы кезеңде факультативті түрде кезең-кезеңімен енгізу болып табылады. Ол үшін Сараптамалық кеңестің құрамына Білім және ғылым министрлігінің өкілдері кіреді.

***5-нысаналы индикатор:******Жаһандық бәсекеге қабілеттілік индексінің*** ***«Қаржылық қызметтердің құны» көрсеткіші***

***Нысаналы индикаторға жетуге арналған іс-шара:***

2018 жылдан бастап қолданыстағы ДЭФ ЖБИ 4.0 жаңа әдіснамасына сәйкес «Қаржылық қызметтердің құны» индикаторы ДЭФ ЖБИ есебінің құрылымынан алып тасталды, өйткені қазіргі уақытта статистикалық көрсеткіштерге негізгі назар аударылады. Осылайша, жаһандық бәсекеге қабілеттілік индексі бойынша жыл сайынғы есепте қажетті ақпарат болмауына байланысты, Қазақстанның 2019 жылдың қорытындылары жөніндегі нысаналы индикатор бойынша позициясын көрсету мүмкін емес.

***Нысаналы индикаторға жетуге арналған іс-шара:***

Өнімдерге мөлшерлемелер мен тарифтер туралы ақпарат Ұлттық Банктің ресми интернет-ресурсында «Қаржылық қызметтерді тұтынушылардың құқықтарын қорғау» бөлімінде орналастырылған.

Сондай-ақ, Fingramota.kz сайтында «Өнімдер және қызметтер» бөлімінде кредиттер мен депозиттер туралы модуль орналастырылған, ол орнатылған параметрлер негізінде тұтынушы үшін банктік өнімдердің арасынан ең қолайлысын табуға мүмкіндік береді (сомасы, валютасы, мерзімі, сыйақы мөлшерлемесі).

Екінші деңгейдегі банктер мен «Қазпошта» АҚ сайттарында жаңа өнімдер, мөлшерлемелер, тарифтер туралы ақпарат және депозиттер мен кредиттерді есептеуге арналған калькулятор орналастырылған.

Осыған ұқсас бөлім «Қазақстан қаржыгерлерінің қауымдастығы» ЗТБ интернет-ресурсында жұмыс істейді:

http://www.afk.kz/ru/potreb/fin-gr/

http://www.afk.kz/kz/potreb/about-fin-services/

ЕДБ клиенттерін хабардар ету үшін әртүрлі арналар қолданылады: қаржы өнімдері туралы ақпараты бар буклеттер, лифлеттер және басқа да баспа материалдары; БАҚ (газет, журнал, радио); ЕДБ сайттары; екінші деңгейдегі банктердің call-center; әлеуметтік желідегі ресми аккаунттар. Екінші деңгейлі банктердің қатысуымен артықшылықты жобаларды жеңілдікпен кредиттеу бағдарламасының жұмысына мониторинг жүргізетін Жобалау офисі (Проектный офис «экономики простых вещей») жұмыс істейді, бағдарлама аясында бизнеске арналған кеңестер өткізіледі.

***6-нысаналы индикатор:******Жаһандық бәсекеге қабілеттілік индексінің*** ***«Қарыз қаражатын жеңіл алу» көрсеткіші***

2018 жылдан бастап қолданыстағы ДЭФ ЖБИ 4.0 жаңа әдіснамасына сәйкес «Қарыз қаражатын жеңіл алу» индикаторы ДЭФ ЖБИ есебінің құрылымынан алып тасталды, өйткені қазіргі уақытта статистикалық көрсеткіштерге негізгі назар аударылады. Осылайша, жаһандық бәсекеге қабілеттілік индексі бойынша жыл сайынғы есепте қажетті ақпарат болмауына байланысты, Қазақстанның 2019 жылдың қорытындылары жөніндегі нысаналы индикатор бойынша позициясын көрсету мүмкін емес.

***Нысаналы индикаторға жетуге арналған іс-шара:***

Кредиттер беру мерзімін қысқартуды қоса алғанда, кредиттер беру процесін оңтайландыру мақсатында екінші деңгейдегі банктер заңды тұлғаларға кредиттеу құжаттамасының тізбесі бойынша талап алып тастады.

Банктер қарыз алушылар туралы ұсынылатын мәліметтердің толық және дәйекті болуын қамтамасыз ете отырып, қарыз алушылар ұсынатын барынша аз құжаттың тізбесі мен нысанын дербес белгілеуі тиіс.

Бұл ретте ШОБ субъектілеріне кредиттер беру үшін өтінімдерді қарау мерзімін оңтайландыру үшін банктердің ақпараттық қорларының жеке кәсіпкерлік субъектілері бойынша мемлекеттік дерекқорлармен ықпалдасуы болжанып отыр.

Аталған іс-шараны іске асыру үшін «Банктердің Мемлекеттік дерекқорына кіруін қамтамасыз ету бойынша іс-шаралар жоспары» (бұдан әрі – Іс-шаралар жоспары) бекітілді, оның шеңберінде мыналар көзделген:

- ЕДБ-ның қажетті деректерінің тізбесін анықтау;

- қызмет көрсету үшін МДҚ деректері қажет болатын қаржылық қызметтердің тізілімін анықтау;

- қолданыстағы заңнаманы талдау;

- қолданыстағы заңнамаға өзгерістер енгізу;

- дерекқорлар мен мемлекеттік жүйелердің ЕДБ-мен өзара іс-қимыл қағидаларын әзірлеу және оларды бекіту;

- ЕДБ деректерін МДҚ-дан электрондық үкімет инфрақұрылымы арқылы ұсынудың сервистерін ұйымдастыруды техникалық қамтамасыз ету.

***2.2-мақсат.******Қаржылық орнықтылықты арттыру және сақтандыру нарығын одан әрі дамыту үшін қажетті жағдайлар жасау***

***1-нысаналы индикатор:******Қаржылық орнықтылықтың біріктірілген индексі*** *(2,48-ден аспайтын коэффициент).*

2020 жылғы 1 қаңтардағы жағдай бойынша бұл индикатордың мәні – 1,45 болды, бұл сақтандыру нарығының қалыпты тәуекел деңгейіне ұшырағыштығын білдіреді. Өткен жылғы осындай күні бұл индикатордың мәні 1,66 болды, бұл аталған индикатордың жақсаруын дәлелдейді.

***Нысаналы индикаторға қол жеткізуге арналған іс-шара:***

*Сақтандыру (қайта сақтандыру) ұйымдарының меншікті капитал жеткіліктілігінің жаңа стандартын Solvency II сәйкес енгізу жөніндегі ұсыныстарды әзірлеу.*

*Сақтандыру ұйымдарында тәуекелдерді басқару және ішкі бақылау жүйелерін жетілдіру.*

«Сақтандыру (қайта сақтандыру) ұйымының және сақтандыру тобының қаржылық жағдайының нашарлауына ықпал ететін өзге де факторларды белгілеу, сондай-ақ Ертерек ден қою шараларын қолдану қағидаларын және Сақтандыру (қайта сақтандыру) ұйымының (сақтандыру тобының) қаржылық жағдайының нашарлауына әсер ететін факторларды анықтау әдістемесін бекіту туралы» Ұлттық Банк Басқармасының 2018 жылғы 27 сәуірдегі № 75 қаулысымен: сақтандыру компаниялары үшін жалпы сақтандыру бойынша өтімділігі жоғары активтердің жеткіліктілік нормативінің талап етілетін деңгейінің артуы, «қысқа мерзімді» уақыт аралығында өтімділігі жоғары активтердің таза сақтандыру резервтерімен салыстыру бөлігіне өзгерістер енгізілді.

Сонымен қатар, 2019 жылғы 31 қаңтарда сақтандыру резервтерінің жаңа есеп айырысу әдістемесі бекітілді.

Жоғарыда көрсетілген өзгерістер сақтандыру нарығындағы сақтандыру (қайта сақтандыру) ұйымдарының қаржылық орнықтылығын арттыруға ықпал етеді.

***2-нысаналы индикатор:******Сақтандыру нарығының даму индексі*** *(2,49-дан аспайтын коэффициент).*

2020 жылғы 1 қаңтарда осы индикатордың мәні – 1 болды, бұл сақтандыру нарығы дамуының орнықты деңгейіндегі көрсеткіш болып табылады.

***Нысаналы индикаторға қол жеткізуге арналған іс-шаралар:***

*Сақтандыруды дамыту және тартымдылығын арттыру мақсатында сақтандыру саласындағы заңнаманы жетілдіру.*

№166-VI Заңмен халық пен бизнес үшін сақтандыру қызметтерінің қолжетімділігін, сапасын арттыруға және олардың құнын төмендетуге, сақтандыру қызметтерін тұтынушылардың құқықтарын қорғауға бағытталған түзетулер қабылданды. Атап айтқанда, міндетті сақтандыру кластары бойынша онлайн-сақтандыру енгізілді, оның нәтижесінде халық сақтандыру компанияларының интернет-ресурстары арқылы электрондық нысанда сақтандыру шарттарын жасауға мүмкіндік алады, өмірді сақтандырудың жекелеген әлеуметтік-маңызды өнімдері бойынша төлемдерді болмаған кейбір жағдайларда Сақтандыру төлемдеріне кепілдік беру қорына қосымша кепілдіктер (зейнетақы аннуитеттері және еңбекке жарамсыз қызметкерлердің аннуитеттері бойынша сақтандыру төлемдері) ендірілді, сақтандыру нарығына қатысушылардың ашықтығын арттыратын қадағалау сипатындағы заңнамалық түзетулер енгізілді.

Сонымен қатар, 2019 жылы қайта сақтандыруға берілген (берілетін) төлем қабілеттілігі маржасының жеткіліктілігі нормативін есептеген кезде міндеттемелер көлеміне қолданатын коэффициенттері, сақтандыру резервтерінде қайта сақтандырушының үлесі қалыптастыру бөлігіндегі талаптар қайта қаралды, сақтандыру (қайта сақтандыру) ұйымдарына сатып алуға рұқсат етілген бағалы қағаздар тізімі кеңейтілді, салымды (депозиттерді) орнластыру үшін ЕДБ-ның межелік рейтингі төмендетілді, негізгі құралдар өтімді активтер есебіне енгізілді (ӨЖА 5%-дан артық емес), 100% мөлшеріндегі кері «Репо» операциясының сомасы өтімділігі жоғары активтер ретінде танылды

***2.3-мақсат.******Бағалы қағаздар нарығын одан әрі дамыту үшін қажетті жағдай жасау***

***Нысаналы индикатор:******Жаһандық бәсекеге қабілеттілік индексінің «Директорлар кеңесі жұмысының тиімділігі» көрсеткіші***

ДЭФ ЖБИ-дің 2018 жылдан бастап қолданыстағы 4.0. жаңа әдіснамасына сәйкес «Директорлар кеңесі жұмысының тиімділігі» индикаторы ДЭФ ЖБИ есебі құрылымынан алып тасталды, себебі қазіргі уақытта негізгі күш статистикалық индикаторларға түседі. Осылайша 2019 жылдың қорытындысы бойынша бәсекеге қабілеттіліктің жаһандық индексі бойынша жыл сайынғы есепте қажетті ақпарат болмағандықтан ДЭФ ЖБИ рейтингінің «Директорлар кеңесі жұмысының тиімділігі» нысаналы индикаторы бойынша Қазақстан позициясы бойынша ақпаратты көрсету мүмкін болмай отырып.

***Нысаналы индикаторға қол жеткізуге арналған іс-шаралар:***

*Қазақстан Республикасының Ұлттық кәсіпкерлер палатасы және басқа ұйымдар ұйымдастыратын корпоративтік басқарудың проблемалық мәселелерін талқылау жөнінде дөңгелек үстелдерге, баспасөз-конференцияларына, диалог алаңдарына қатысу.*

«Қазақстан Республикасының кейбір заңнамалық актілеріне бизнес-ортаны дамыту және сауда қызметін реттеу мәселелері бойынша өзгерістер мен толықтырулар енгізу туралы»
2019 жылғы 2 сәуірдегі № 241-VІ Қазақстан Республикасының Заңының шеңберінде мына реформалар іске асырылды:

акционерлік қоғамдарда тек директорлар кеңесінің мүшелерінен ғана тұратын ішкі аудиторлық комитет құрамдары белгіленді;

қоғамға зиян келтіретін мүдделер қайшылығы бар мәміле жасалғанда акционерлік қоғам директорларының / атқарушы мүшелерінің жауапкершіліктері және мәміленің сот тәртібінде күшін жою айқындалды.

Есептік кезеңде Ұлттық Банк тарапынан халықаралық рейтингінде Қазақстанның позициясын жақсарту жөнінде белсенді түрде құқықтық-түсіндіру жұмысы жүргізілді. Атап айтқанда, жүргізілген реформалар бойынша дөңгелек үстелдер, кеңестер ұйымдастырылды, елдегі іскерлік ахуалды жақсарту жөніндегі реформалар туралы түсіндіру жұмыстарын жүргізу мақсатында ай сайынғы негізде мүдделі мемлекеттік органдармен, ұйымдармен және халықаралық сарапшылармен бірлесіп Алматы қ бизнес қауымдастығымен кездесулерге қатысты.

***2.4-мақсат.******Жинақтаушы зейнетақы жүйесін одан әрі дамыту бойынша жағдайлар жасау***

***Нысаналы индикатор:******БЖЗҚ-тың зейнетақы активтерінің кірістілігі (кемінде 4%)***

***Нысаналы индикаторға қол жеткізуге арналған іс-шаралар:***

БЖЗҚ-тың зейнетақы активтерін инвестициялық басқаруды жүзеге асыру.

2019 жылдың қорытындысы бойынша (2019 жылғы 1 қаңтар – 31 желтоқсан аралығындағы кезеңде) БЖЗҚ салымшыларының шоттарына бөлінген БЖЗҚ зейнетақы активтерінің кірістілігі инфляцияның жылдық деңгейі 5,4% мөлшерінде 6,57% болды. Зейнетақы активтері бойынша нақты кірістілік 2019 жылы 1,17%-ды құрады.

Осылайша, БЖЗҚ-тың зейнетақы активтерінің нақты кірістілігі 2019 жылы белгіленген нысаналы мәннен 2,57%-ға асты.

Нысаналы индикаторға қол жеткізу үшін есепті кезең ішінде зейнетақы активтеріне қатысты инвестициялық қызмет жүзеге асырылды. 2019 жылғы 1 қаңтардағы жағдай бойынша 2019 жылға арналған Қазақстан Республикасының Ұлттық қорын басқару жөніндегі кеңес мақұлдаған бағыттар шеңберінде БЖЗҚ зейнетақы активтері мынадай түрде инвестицияланды:

- 584,1 млрд теңге сомаға Қазақстан Республикасының мемлекеттік бағалы қағаздары жылдық 8,7% орташа алынған кірістілікпен сатып алынды;

- 337,2 млрд теңге сомаға жылдық 11% орташа алынған кірістілікпен квазимемлекеттік сектор субъектілерінің борыштық бағалы қағаздары сатып алынды;

- 233,9 млрд теңге сомаға сыйақы мөлшерлемесі бекітілген және өзгермелі халықаралық қаржы ұйымының облигациялары сатып алынды;

600 млрд теңге сомаға басымдық жобаларды кредиттеу тетігінің шеңберінде 72,3 млрд. теңге сомаға жылдық 10,9% орташа кірістілікпен екінші деңгейдегі банктердің облигациялары сатып алынды («қарапайым заттар экономикасы»).

Шетел валютасында номинирленген БЖЗҚ-тың зейнетақы активтері БЖЗҚ-тың инвестициялық декларациясымен белгіленген жалпы құрылым мен валюталық активтерді инвестициялау стратегиясына сәйкес инвестицияланады.

2019 жылы БЖЗҚ зейнетақы активтерінің портфеліне Перу, Индонезия, Филиппин және Ресей Үкіметінің мемлекеттік бағалы қағаздары сатып алынды. Аталған бағыт бойынша инвестициялар көлемі жылдық 2,8% орташа алынған кірістілікпен шамамен 197,5 млн АҚШ долларын құрады.

Сонымен қатар, БЖЗҚ-тың зейнетақы активтері бойынша кірістілікті алу және оны ұстап тұру үшін қолда бар зейнетақы активтері бойынша бос ақша қалдықтары күн сайын ақша нарығының құралдарына инвестицияланды.

*Зейнетақы активтерін басқарудың тиімділігін арттыру мәселесіне қатысты*

Ұлттық Банк зейнетақы активтерін бәсекелестік ортаға беру тетігін әзірледі, онда мыналар көзделген:

 - өтімділік шегінен асатын зейнетақы жинағының бөлігін тапсыру үшін салымшыға басқарушы компанияны таңдау құқығын беру;

 - кірістілікті зейнетақы активтері бойынша белгіленген ең төменгі мәнінен төмен емес қамтамасыз ету;

 - жеке басқарушы компанияның басқаруындағы зейнетақы жинақтарына қатысты мемлекеттің инфляция бойынша кепілдігінің жоғы;

 - БЖЗҚ-ны жалпы жинақтық зейнетақы жүйесі бойынша «бір терезе қағидаты бойынша» бірыңғай әкімші ретінде сақтап қалу (бірыңғай ақпараттық жүйені жүргізу, салымшылардың (алушылардың) жеке зейнетақы шоттарын есепке алу, зейнетақы активтерін біркелкі бағалау).

2019 жылғы қарашада зейнетақы активтерінің кірістілігін әртараптандыру және арттыру бойынша жүргізілген жұмыс шеңберінде дамыған елдер компанияларының акцияларына және инвестициялық деңгейдегі корпоративтік облигацияларға индекстік инвестициялау үшін шетелдік басқарушы компанияларға зейнетақы активтерінің валюта портфелінің бөлігін кезең-кезеңмен тапсыру процесі басталды.

 Дамыған елдердің акцияларына инвестициялау үшін HSBC Global Asset Management (UK) Limited сыртқы басқарушы тартылды, оған «Жаһандық пассив акциялары» мандаты бойынша 100,0 млн АҚШ доллары сомасына ақшалай қаражат берілді.

Инвестициялық деңгейдегі корпоративтік облигацияларға инвестициялау үшін Principal Global Investors (Europe) Limited және PGIM Fixed Income екі сыртқы басқарушы тартылды, оларға «АҚШ долларында номинирленген жоғары капиталдану инвестициялық деңгейі бар жаһандық корпоративтік облигациялар» мандаты бойынша жалпы сомасы 200,0 млн АҚШ долларына (әрқайсысына 100,0 млн АҚШ долларынан) ақшалай қаражат берілді.

Нәтижесінде 2020 жылғы 1 қаңтардағы жағдай бойынша сыртқы басқарудағы зейнетақы активтері валюта портфелінің үлесі БЖЗҚ зейнетақы активтерінің мөлшерінен 2,0%-ға дейін ((211,9 млрд. теңге немесе 553,8 млн. АҚШ доллары) ұлғайтылды.

БЖЗҚ-тың инвестициялық декларациясымен белгіленген зейнетақы активтерінің валюта портфелінің нысаналы бөлінуіне сәйкес, шетелдік компанияларға басқаруға тапсыруға жоспарланған қаражаттың жалпы көлемі 2,8 млрд АҚШ долларын, оның ішінде жаһандық акциялар мандаты бойынша 1,3 млрд АҚШ долларын, инвестициялық деңгейдегі корпоративтік облигациялар мандаты бойынша 1,5 млрд АҚШ доллары құрайды. Акциялар және облигациялар нарығына жағымсыз кіру сәтінің тәуекелін төмендету мақсатында зейнетақы активтерін сыртқы басқаруға тарту және тапсыру кезең-кезеңмен 2 жыл ішінде жүзеге асырылады.

Жоғарыда аталған жүргізіліп жатқан жұмыс зейнетақы активтерін басқару тиімділігін арттыруға, және тиісінше ұзақ мерзімді зейнетақы жинақтарының кірістілігін ұлғайтуға бағытталған.

***2.5-мақсат.******Тиімді******валюталық реттеу мен валюталық бақылауды қамтамасыз ету***

***1-нысаналы индикатор:******Сыртқы сауда келісімшартының сомасына қатысты шекті мән одан асып кеткен кезде мұндай келісімшарт есептік тіркеу талабына жатқызылады***  *(50 мың АҚШ долл.)*

***Нысаналы индикаторға қол жеткізуге арналған іс-шаралар:***

*Валюталық құндылықтар айналымының тәртібін реттеуді жетілдіру.*

Валюталық құндылықтардың айналыс тәртібін реттеуді жетілдіру бойынша жұмыстар жүргізілді. Атап айтқанда:

1) «Қазақстан Республикасында валюталық операцияларды мониторингтеу қағидаларын бекіту туралы» Қазақстан Республикасы Ұлттық Банкі Басқармасының 2019 жылғы 10 сәуірдегі
№ 64 қаулысымен аталған Қағидаларға 9-қосымшасына сәйкес нысан бойынша «Жүргізілген валюталық операциялар туралы есеп» бекітілді, ол бойынша уәкілетті банк Ұлттық Банкті жүргізілген, соның ішінде клиенттердің тапсырмасы бойынша, баламасы 50 000 (елу мың) АҚШ долларына тең немесе одан асатын сомада валюталық операциялар туралы хабардар етеді. Бұл ретте ҚРҰБ Басқармасының 28.04.2012 ж. №154 қаулысымен бекітілген Валюталық операцияларды жүзеге асыру қағидаларына уәкілетті банктерге арналған есеп нысандарының
(2, 3, 4, 10 - қосымшалары) күші жойылған.

2) «Қазақстан Республикасында экспорттық-импорттық валюталық бақылауды жүзеге асыру қағидаларын бекіту туралы» Қазақстан Республикасы Ұлттық Банкі Басқармасының
2019 жылғы 30 наурыздағы № 42 қаулысына өзгерістер енгізу туралы» Қазақстан Республикасы Ұлттық Банкі Басқармасының 2019 жылғы 23 желтоқсандағы № 257 қаулысымен қызмет импорты бойынша валюталық шарттың есептік нөмір алу талаптарын және есептік нөмірі бар экспорт немесе импорт жөніндегі валюталық шарттар бойынша ақпарат ұсыну мерзімін нақтылау бөлігінде Қазақстан Республикасында экспорттық-импорттық валюталық бақылауды жүзеге асыру қағидаларына өзгерістер енгізілді.

***2-нысаналы индикатор:******Қызметінің айырықша түрі қолма-қол шетел валютасымен айырбастау операцияларын ұйымдастыру болып табылатын, тәуекелдер дәрежесін бағалау жүйесі негізінде тексерумен қамтылған заңды тұлғалардың саны*** (*60%-дан көп емес*)

***Нысаналы индикаторға қол жеткізуге арналған іс-шаралар:***

***Банктік емес айырбастау пункттеріне қатысты реттеу және бақылау жүйесін жетілдіру***

 «Валюталық реттеу және валюталық бақылау туралы» 2018 жылғы 2 шілдедегі №167-VI Қазақстан Республикасының Заңын жүзеге асыру мақсатында «Қазақстан Республикасында қолма-қол шетел валютасымен айырбастау операцияларын ұйымдастыру қағидаларын бекіту туралы» Қазақстан Республикасы Ұлттық Банкі Басқармасының 2019 жылғы 4 сәуірдегі
№ 49 қаулысы (бұдан әрі – Қағида) қабылданды. Қағида Қазақстан Республикасында қолма-қол шетел валютасымен айырбастау операцияларын ұйымдастыру тәртібін айқындайды. Қағидаға мына өзгерістер енгізілген: (1) қаржы нарығы субъектілерінің есептіліктің баламалы тәсіліне көшуі (не қағаз нысанында, не электрондық түрде); (2) «Қолма-қол шетел валютасымен айырбастау операцияларына лицензиялар және (немесе) лицензияға қосымша беру» мемлекеттік қызмет көрсету мерзімін 30 жұмыс күнінен 20 жұмыс күніне дейін қысқарту, жаңа есептілікті енгізу; (3) жеке тұлғалардың 50 000 (елу мың) АҚШ долларына тең немесе одан асатын сомада қолма-қол шетел валютасымен айырбастау операциялары бойынша жаңа есепті қосу. Қағида
2019 жылғы 1 шілдеден бастап күшіне енді.

Жоғарыда аталған өзгерістерден бөлек Қағидаға қолма-қол шетел валютасының тапшылық тәуекелін төмендетуге, халықтың қолма-қол шетел валютасына сұранысын қамтамасыз етуге және банктік емес айырбастау пунктерінің қаржылық тұрақтылығын арттыруға ықпал ететін қосымша түзетулер енгізілді.

Атап айтқанда, қабылданған түзетулерде банктік емес айырбастау пунктерінің жарғылық капиталының ең аз мөлшеріне сараланған тәртіпте талаптарды кезеңмен ұлғайтуды енгізу көзделген: (1) 100 млн. теңге – астана, республикалық мәні бар қалалар, облыстардың әкімшілік орталықтары, облыстық мәні бар қалалар (2) 50 млн. теңге - өзге жер үшін (кенттер мен шағын қалалар). Банктік емес айырбастау пункттеріне банктік шоттарда және (немесе) кассада жарғылық капиталының ең аз мөлшерінен 100%-дан кем емес мөлшерде ақшаның не тазартылған құйма алтынның (бар болса) бар болуын қамтамасыз ету міндетті белгіленді.

Жоғарыда аталған өзгерістерден бөлек Ұлттық Банк айырбастау пунктерінің жұмыс тәртібіне сағат 09.00-дан сағат 20.00-ға дейін шектеу қойды. Мына айырбастау пункттеріне: (1) ірі сауда объектілерінде орналасқан - сағат 22.00-ға дейін; (2) әуежайларда, т/ж вокзалдарында, казиноларда, ҚР мемлекеттік шекарасы арқылы автокөлікпен өту пункттерінде – айырбастау пункттерінің қалауы бойынша.

Оның үстіне қаржы мониторингі субъектілерінің (уәкілетті банктер және уәкілетті ұйымдар) қылмыстық жолмен алынған кірістерді заңдастыруға (жылыстатуға) және терроризмді қаржыландыруға қарсы іс-қимыл жөніндегі заңнама талаптарын орындаудан жалтаруды жоққа шығару мақсатында 500 мың теңгеге дейін операция жүргізген кезде клиент деректерін жеңілдетілген тіркеуі (ЖСН және аты-жөн) енгізілді.

Осылайша осы енгізілген түзетулер айырбастау пункттерінің қаржы қызметтерін тұтынушылардың қауіпсіздігін күшейтеді, қолма-қол шетел валютасының тапшылық тәуекелін барынша азайтады, кешкі және түнгі уақытта қолма-қол шетел валютасын сату бағамын көтеру және халықты негізсіз дүрліктіру фактісін жоққа шығарады.

Түзетулер 2020 жылғы 1 ақпаннан бастап күшіне енеді.

2017-2019 жылдары Қазақстан бойынша айырбастау пункттерінің жалпы саны айтарлықтай өзгерген жоқ (01.01.2020 ж. жағдай бойынша айырбастау пункттерінің жалпы саны 2637 құрады, олардың ішінен 1888 – уәкілетті банктер және «Қазпочта» АҚ, 749 – уәкілетті ұйымдар).

***2.6-мақсат.******Қаржылық қызметтерді тұтынушылардың құқықтары мен заңды мүдделерін қорғаудың тиісті деңгейін қамтамасыз ету***

***Нысаналы индикатор:*** *Қ****аржы нарығына сенім білдіретін тұтынушылардың үлесі,*** *(пікіртерімге қатысқандардың 45%-ы)*

***Нысаналы индикаторға қол жеткізуге арналған іс-шаралар:***

*Әлеуметтік сауалнаманы ұйымдастыру және өткізу.*

Қазіргі таңда қаржылық қызметтерді тұтынушылардың құқықтары мен заңды мүдделерін тиісті деңгейде қорғауын қамтамасыз етуге және елдің қаржы нарығына халықтың сенімін нығайтуға бағытталған кең ауқымды ақпараттық-түсіндірме және заң шығарушылық жұмыс жүргізілу үстінде. Ұлттық Банктің Стратегиялық жоспары 2017-2021 жылдарға арналғанын ескере отырып, қаржылық қызметтерді тұтынушылардың арасында әлеуметтік сауалнаманы жүргізу және қаржылық қызметтерді тұтынушылардың ағымдағы сенім деңгейін анықтау 2020 және
2021 жылдары жаңа құрылған ҚР Қаржы нарығын реттеу және дамыту агенттігі негізінде өткізу жоспарланған.

***2.7-мақсат.******Төлем жүйелерінің жұмыс істеуін қамтамасыз ету***

***1-нысаналы индикатор:******Банкаралық ақша аударымы жүйесінің бір жылдағы жұмыс қабілетінің коэффициенті*** *(кемінде 95%).*

2019 жылы Банкаралық ақша аудару жүйесінің (БААЖ) жұмыс қабілетінің коэффициенті 99,99%-ды құрады, бұл аталған төлем жүйесі жұмысының жоғары тиімділігін сипаттайды.

***2-нысаналы индикатор:******Банкаралық клиринг жүйесінің бір жылдағы жұмыс қабілетінің*** *к****оэффициенті*** *(кемінде 95%)****.***

2019 жылы Банкаралық клиринг жүйесінің(БКЖ) жұмыс қабілетінің коэффициенті
99,99%-ды құрады, бұл аталған төлем жүйесі жұмысының жоғары тиімділігін сипаттайды.

***Нысаналы индикаторларға қол жеткізуге арналған іс-шаралар:***

*ҚБЕО-мен бірлесіп төлем жүйелерін резервтік орталықтың бағдарламалық-техникалық кешеніне ауыстыру бойынша жоспарлы (тестілеу) іс-шаралар жүргізу*

2019 жылы төлем жүйелерін резервтік орталықтың бағдарламалық-техникалық кешеніне ауыстыру бойынша іс-шаралар жүргізілді. Төлем жүйелерін резервтік орталықтың бағдарламалық-техникалық кешеніне ауыстыру 01.06.2019 ж. және 13.12.2019 ж. жүзеге асырылды. Негізгі орталықтың серверіне кері ауыстыру, тиісінше 18.10.2019ж. және 20.12.2019 ж. жүргізілді

Ауыстырулар кезінде бағдарламалық қамтамасыз ету мен жабдық жұмысында проблемалар болған жоқ.

**Стратегиялық жоспарды іске асыру қорытындылары туралы тұжырымдар**

Жүргізілген талдаудың нәтижелері, Ұлттық Банктің жалпы алғанда 2019 жыл ішінде Ұлттық Банкке байланыссыз себептер бойынша толыққанды іске асыру жүзеге асырылмаған кейбір бағыттарды қоспағанда, Ұлттық Банктің 2017-2021 жылдарға арналған Стратегиялық жоспарында баяндалған Ұлттық Банк қызметінің негізгі стратегиялық бағыттары бойынша жоспарланған нысаналы индикаторлары мен міндеттерінің көрсеткіштерін орындағанын көрсетті.

**Ұсыныстар**

2020 жылдың қорытындылары бойынша қол жеткізуге жоспарланған Ұлттық Банк қызметінің негізгі стратегиялық бағыттары бойынша нысаналы индикаторларды орындау жөніндегі Ұлттық Банктің Стратегиялық жоспарын іске асыру бойынша жұмысты одан әрі жалғастыру.

|  |  |
| --- | --- |
| **Ұлттық Банк Төрағасының міндетін атқарушы**  |  **А. Молдабекова** |

1. Төлем жүйелерінің бір жыл ішіндегі жұмыс қабілеттілігінің коэффициенті нақты жұмыс уақытының (төлем жүйесі тоқтатылған уақыт кезеңін қоспағанда, төлем жүйесінің операциялық күнін ашудан бастап операциялық күнін жабуға дейінгі уақыт кезеңі) төлем жүйесі жұмысының жалпы уақытына (төлем жүйесінің операциялық күнін ашудан бастап операциялық күнін жабуға дейінгі уақыт кезеңі) ара қатысы ретінде есептеледі. [↑](#footnote-ref-1)